text:
- TIOTAL
- Taigh tughaidh, Loch Long
- EXTERNAL ID
- HCD01156
- ÀITE
- Loch Long
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1920an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12747
- KEYWORDS
- tughadh
bothain
cairtean-postachd
'S e seo aon de na dealbhan a thog Donnchadh Mac a' Phearsain an toiseach anns an sgìre, a dh'fhoillsich e mar chairt-phostachd leis an ainm 'Airigh Aonaranach, Loch Long'. Bha an dealbh cuideachd anns an leabhar turasachd aige 'Eileanan is Beanntan an Iar', a chaidh fhoillseachadh ann an 1923. Tha Loch Long eadar Loch Aillse is Cinn t-Sàile, is tha e a' coinneachadh Loch Dubhthaich is Loch Aillse air an Dòrnaidh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


c: text/html

text:
- TIOTAL
- LMS 14276 air trèana ann an Orbliston
- EXTERNAL ID
- PC_HRS_TRAINS_001_301
- ÀITE
- Orbliston
- SGÌRE
- Fochabers
- SIORRACHD/PARRAIST
- MOIREIBH
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 28314
- KEYWORDS
- locomotaibhean
trèanaichean
LMS 14276 (HR 100 roimhe) air trèana ann an Orbliston. 'S e an 1.50f à Baile Cheith gu Farraisa th' anns an t-seirbheis. B' ann le Rèile Meadhan-thìre a bha an coidse toisich roimhe.
B' e ball de locomotaibhean luchd-siubhail 4-4-0 clas 'Strath' aig Rèile na Gàdhealtachd chaidh a thogail le Neilson Reid & Co ann an Glaschu ann an 1892 a bh' ann an 14276 (HR 100 roimhe). Chaidh a h-ath-àireamhachadh 100A san Iuchar 1919 agus air ais gu 100 san t-Sultain an aon bhliadhna. B' e pàirt den chlas a chaidh gu seilbh LMS a bh' innte agus chaidh a toirt a-mach à seirbheis sa Ghearran 1930.

robotstxt: allowed

filter: keep


text:
- TIOTAL
- Dr Iain Inglis Nicol
- EXTERNAL ID
- AB_INVTOWNHOUSE07_04
- ÀITE
- Inbhir Nis
- DEIT
- 1849
- LINN
- 1840an
- CRUTHADAIR
- Robert Innes
- NEACH-FIOSRACHAIDH
- Am Baile
- AITHNEACHADH MAOINE
- 379
- KEYWORDS
- Taigh Baile Inbhir Nis
dealbhan-neach
lighichea
pròbhaistean
Raibeart Innes
Taigh a' Bhuic
Uilleam Inglis
Campfield
Ladies Walk, àiteachas
clò
Muileann an Tuilm, cholera
Tha an dealbh seo de Dhr. Iain Inglis Nicol, le Raibeart Innes à Dùn Èideann, ann am Prìomh Thalla Taigh Baile Inbhir Nis. Chaidh an dealbh a thoirt dhan bhaile anns an t-Samhain 1849.
Rugadh Iain Nicol ann an Taigh a' Bhuic faisg air a' Mhanachainn ann an 1788. Fhuair e ionnsachadh obrach le Dr McUalraig ann an Inbhir Nis ach chuir e crìoch air fhoghlam proifeiseanta ann an Lunnainn. Fhuair e ceum M.D. bho Oilthigh Tubingen anns a' Ghearmailt. Thill e a dh'obair mar dhotair ann an Inbhir Nis ann an 1812.
Bha ùidh aig an Dr. Nicol ann an gnothaichean na comhairle agus bha e na phròbhaist bho 1840 gu 1843. Bha e ag obair gu cruaidh gu sònraichte airson piseach a thoirt air siostam glainneid agus òtrachais a' bhaile.
Bha fear de shinnsearan, Uilleam Inglis, air a bhith na phròbhaist roimhe bho 1797 gu 1800.
Rannsaich an Dr. Nicol ceimigeachd agus àiteachas. Bha a thuathanas aig Campfield tric air a chleachdadh airson deuchainnean àitich agus deuchainnean air pòran. Chan eil Campfield ann a-nis idir ach 's e an sgìre dhen bhile anns a bheil Ladies Walk. Fhuair e muileann beag fiodha mar dhìleab cuideachd, Muileann an Tuilm, air bruaichean Abhainn Nis. Rinn e gnothachas a bha a' fàilligeadh soirbheachail, 's e a' cur thogalaichean agus innleachdan ùra an sàs. Bha siostam cruthachaidh a bha gu math na b' fheàr a' dèanamh deagh aodach.
Dh'eug Dr Nicol le cholera, a fhuair e an uair a bha e aig aon dhe na h-euslaintich aige, ann an 1849


text:
- TIOTAL
- Plana de Bhail Inbhir Nis le pròiseact airson gearastan
- EXTERNAL ID
- GB1796_INV_MAPS_002
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1728
- LINN
- 1720an
- NEACH-FIOSRACHAIDH
- Taigh-tasgaidh is Gaileiridh Ealan Inbhir Nis
- AITHNEACHADH MAOINE
- 11597
- KEYWORDS
- mapaichean
planaichean
bailtea
gearastain
togalaichean
'A Plan of part of the Town of Inverness with a project for Barracks on Castle Hill. Secured with lines of defense.' 'S e 1728 an ceann-latha a th' air a' phlana agus tha e a' sealltainn a' cheàrnaidh de dh'Inbhir Nis mun cuairt air a' chaisteal a th' ann an-diiugh. Tha diofar ghearastain air a bhth air an làrach seo bho na 1100an. Tha còd àireamhail air a' phlana airson a' ghearastain agus tha mìneachadh air na h-àireamhan ri fhaighinn còmhla ri sgèile aig mullach deas a' phlana.


text:
Inside Front Cover - Joe Neil MacNeil, Storyteller / Sgeulachd mu'n Droch ShuilPublished by Ronald Caplan on 1973/5/1 (4870 reads)
Joe MacNeil, Storyteller I used to tell a lot of stories, but then after a time, when you'd get out around where people weren't so interested in that line, you more or less give up the telling of stories. And then you wouldn't be so good at it, once you give it up. For a long time you didn't have much confidence in yourself. I don't have so many as I did. You forget them. Giving them up for a while you don't remember certain parts. It puts you astray. There were no listeners. You need both sides. There has to be a side that produces the sound and there has to be an ear to hear it, otherwise it doesn't register. I don't know why I tell stories. Some people tell stories, well, from just hearing them and I guess you like to follow along those lines. If the stories ap? peal to you I imagine that you'd like to be able to tell stories as well. If you like people telling you stories you'll eventually get to learning them and tell them. I always liked to hear stories. In my time you'd hear lots or stories. Folklore was so common. There were old maids travelling in the country years ago and they were wonderful, wonderful entertainers. They had stories and songs. They would go visiting, and of course they were going to entertain you if you went to their homes. Some of the women were terrific there. They were gifted. Some families had both the boys and the girls as they grew up • both sides were good at telling stories. To be a story, it had to be fairly long. Too short would not be appealing to us. We wanted a story to have quite a little bit to it. A short story, we didn't think there was quite enough in it for us. And it wouldn't make any difference how long the stor? ies were, I'd be learning them as they'd be telling them and when they were through I knew them, every word, Sgeulachd mu'n Droch Shuil They were telling about witches and people with the Evil Eye. Tha mi dol a dh'innse naidheachd mu fheadhainn a bhiodh a' gonadh no aig am biodh droch shuil, bhiodh iad ag cant ail gim deanadh iad deifir do bheathach no do dhaoine. 'S bha aon duine sbnraichte ann, 's dheanadh e suas naidheachd, 's a dh'aindheoin cho breugach 's gum biodh i shaoileadh duine leis cho doigheil 's a bhathar 'ga dea? namh gur e an fhirinn a bh'ann. Nis tha an naidheachd seo air a dhol air di-chuimhne orm. Chan'eil mi dol a cho fior dhomhainn innte, ach bha am fear seo ag innseadh naidheachd 's iad a' seanchas mu dheidhinn buidseachd is gonadh agus droch shuil. Thuirt e gu robh esan ag creidsin ??na leithid sin agus gu robh cuimhne aige gle mhath turas a bha athair a' treabhadh; each og aca de dh'each eireachdail, each glas. Agus bha fear ag gabhail an rathaid anns an im agus thug e suil air an each a bha seo agus feumaidh gu robh e 'g orduchadh gur ann aige fhein a bha an t-each. Ta- can beag an deidh dha'n duine seo a dhol seachad laigh an t-each agus cha ghabhadh an t-each cur air a chasan. Agus b'fheudar sgur dhe'n treabhadh an latha bha sin. Ach smaoinich an seann duine gum bu choir dha a rbp a chur sios gu boireannach son- ruichte a bha pios de dh'astar air falbh agus innse dhi mu dheidhinn an eich. Dh' fhaoidte gu rachadh aice air an gnothach a leasachadh; bha feadhainn ann a rachadh fhaca air na buistrichean a thilleadh. Dh'fhalbh am fear og agus bha e sgith 's an rathad dona 's an t-astar fada. Agus thug a uine mhor mus do rainig e an t-kite anns an robh an t-seann te. An uair a rainig e sin tha e coltach nach robh i aig taigh anns an am. Bha 'n uine dol seachad 's am feasgar anmoch a' tighinn agus thug iad fanear an sin gu robh an t- each an deidh am bas fhaotainn. Agus dh'fheann iad an t-each agus bhathar a' dol a tharruing na closnach sios dha'n t-sloc. Cha leigeadh iad leis gu maduinn; bha i fas ro anmoch anns an fheasgar. Agus tha e coltach gun tainig ceannaiche paca mun cuairt anns an am agus cheannaich e an t-seiche a thug iad far an eich i agus dh'fhalbh e. Ach co-dhiubh an uair a thainig an t-seann te a bha seo dhachaidh agus a dh'innis
CONTINUED ON PAGE 12
Adobe Acrobat Reader is required to the PDF version of this content. Click here to download and install the Acrobat plugin


text:
Cungaidhean-leigheis gan caith air falbh
Tha Bòrd Slàinte nan Eilean Siar ag iarraidh air daoine gin a bhith ag òrdachadh barrachd chungaidhean leigheis air na dh'fheumas iad, 's luach mòr anns na tha ga chaith air falbh dhiubh.
Tha am Bòrd Slàinte a' tomhais gu bheil cungaidhean leigheis anns a bheil luach na mìltean notaichean gan caith air falbh anns an sgìre gach bliadhna air sgàth 's nach robh an fheadhainn a fhuair iad dha-rìribh a' cur feum orra.
Thuirt àrd-neach-cungaidhean a' Bhùird, Dawn Tiernan, gur e caitheamh-airgid a th' ann a bhith ag òrdachadh barrachd chungaidhean-leigheis na tha a dhìth, seach nach eil dòigh ann air an ath-chuairteachadh às dèidh dhaibh a bhith air an toirt seachad.
"Ged nach deadh a' phacaid fhosgladh idir, seach gun deach a thoirt do dh'euslainteach cha ghabh ath-chuairteachadh neo a thoirt gu cuideigin eile - feumar a losgadh", thuirt i.
Tha am Bòrd a' cur ìmpidh air daoine sùil a thoirt air na th' aca air fhàgail mus òrdaich iad an tuilleadh chungaidhean-leigheis, agus innse dhan dotair aca ma sguireas iad gan gabhail.
Tha iad cuideachd airson a chuir ann an cuimhne dhaoine, ma tha cungaidhean-leigheis aca a-staigh air nach eil feum aca, gum bu chòir an tilleadh chun ionad dotair aca neo gu bùth-chungaidhean, seach a shadal air falbh iad fhèin.


text: 'S dòcha gu bheil mi beagan leisg, ach chan àbhaist dhomh an cartadh cèiteanach a dhèanamh. Co-dhiù, dh'imrich mi dìreach sia no seachd seachdainean air ais is tha am flat agam buileach glan fhathast. A dh'aindeoin sin, thuirt an uachdaran ris a h-uile duine a tha a' fuireach anns an togalach seo gur h-e an t-àm a th’ann airson an steall biastag bliadhnail. Air an adhbhar sin, feumaidh sinn a h-uile rud a thoirt a-mach às a' chidsin roimhe madainn Chiadain. Uill, rinn mi sin. Thàinig an steallaire biastagan is an-dràsda, feumaidh mi a h-uile rud a chuir air ais! Abair bùrach! Càit' a bheil a’ phoit teatha?


text:
- TIOTAL
- An TSS Loch Nis ri taobh Cidhe Chaol Loch Aillse
- EXTERNAL ID
- HCD00242
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1930an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 11968
- KEYWORDS
- TSS Loch Nis
Caol Loch Aillse
cidhichean
aiseagan
Anns an dealbh seo chithear an TSS Loch Nis a chaidh a thogail do Dhaibhidh Mac a' Bhruthain Earr. ann an 1929 gus an seòladh i slighe Malaig - Caol Loch Aillse - Steòrnabhagh an dèidh don t-'Sheila' a dhol air na creagan. Chithear Taigh-òsta an Stèisein agus an cidhe ann an cùl an deilbh
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Còig locomotaibhean, nam measg HR130. air taobh a-muigh seada Pheairt
- EXTERNAL ID
- PC_HRS_STATIONS_001_1177
- ÀITE
- Peairt
- SIORRACHD/PARRAIST
- PEAIRT
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27831
- KEYWORDS
- stèiseanan rèile
locomotaibhean
Tha an dealbh camara seo a' sealltainn còig locomotaibhean, nam measg HR 130, air taobh a-muigh seada Pheairt.
B' e aon de 18 locomotaibhean luath luachd-siubhail aig Rèile na Gàidhealtachd a bh' ann an HR 130 'Loch Fannich'. Chaidh a togail le Dubs & Co ann an Glaschu ann an 1896 agus chaidh a toirt a-mach à seirbheis sa Gearran 1937.


text:
- TIOTAL
- A' Chuith-raing, an t-Eilean Sgitheanach
- EXTERNAL ID
- PC_PRISCUS_WCS6385
- ÀITE
- A' Chuith-Fhraing
- SGÌRE
- An t-Eilean Sgitheanach
- SIORRACHD/PARRAIST
- INBHIR NIS: Cille Mhoire
- LINN
- 1890an
- CRUTHADAIR
- George Washington Wilson
- NEACH-FIOSRACHAIDH
- Mark Butterworth - Priscus
- AITHNEACHADH MAOINE
- 29620
- KEYWORDS
- An t-Eilean Sgitheanach
Ùige
binneanan
creagan
An Cuiltheann
beanntan
lochan
Stafain
Rònaigh
Ratharsair
Sgùrr Mòr
basalt
bearraidhean
Chaidh an dealbh seo a thogail leis an fhear-chamara Albannach Seòras Washington Wilson (1823-93) agus chaidh an dealbh a chleachdadh nuair a dhèanadh e òraidean air eachdraidh Alba. Tha an tuairisgeul seo air a thogail bho na notaichean òraide sgrìobhte le Washington Wilson fhèin.
'S e àite sònraichte faisg air Ùige a tharraingeas aire dhuine, a' Chuith-raing. Tha i sia mìle air falbh thairis air rathad corrach, garbh, a' mhìle mu dheireadh na fhrith-rathad a tha glè chas. Far an tèid thu a-steach don Chuith-raing tha "An t-Snàthad", binnean a tha 120 troigh a dh' àirde, agus am frith-rathad a' dol seachad suas gu rèidhlean feurach, air a bheil a' Chuith-raing, ged nach eil fhios co às a thàinig an t-ainm. Tha an rèidhlean seo cho mòr agus gum faodadh rèisimeid spaidsearachd a dhèanamh air, air mullach creige a tha còmhnard mar mhullach bùird agus measgachadh de bhinneanan, creagan is tùir do-chreidsinneach mu thimcheall. Tha iad seo gu math coltach ri bailtean air an sgrios, agus nuair a bhios iad letheach falaichte ann an trusgan de cheò is uisge tha iad a' cur nad chuimhne bùrach de chlachan-togail mòra, neònach. Coltach ris a' Chuiltheann cha mhòr gun gabh sealladh na Cuith-raing a chur ann am faclan; chan eil tuairisgeul a chaidh a sgrìobhadh fhathast a' toirt seachad luach nam feartan aca. Tro bheàrnan sna sgòrran, air là àlainn, chithear boillsgeagan iongantach de sheallaidhean-tìre mu Loch Stafainn - bàgh a tha na laighe dìreach fon Chuith-raing. Ma tha an là soilleir, chithear eileanan Rònaigh is Ratharsair agus cuid mhath de thir-mòr. Tha an Sgobhair Mòr ag èirigh 1774 troigh os cionn na mara, agus air a shlèibhtean tha creagan na Cuith-raing air an sgapadh. Tha sgòrran de chreig bhasalt air an sgapadh air feadh an aghaidh dhan ear. Bhon mhuir tha coltas làraichean sgriosta baile mòr air na sgòrran sgàinte seo agus tha iad a' fàgail sealladh iongantach aig an luchd-amhairc


text:
9/19/2011
foghain, a' fòghnadh
Nochdaidh an gnìomhair FOGHAIN 'bi gu leòr' (air a sgrìobhadh foghainn no fòghainn air mhearachd ann an cuid de dh'fhaclairean) ann an abairtean mar fòghnaidh sin 'is leòr sin' agus fòghnaidh na dh'fhòghnas 'nì e an gnothach'. Eisimpleirean eile: bha pinnt bainne ann, ach cha do dh'fhoghain e dhuinn; am fòghnadh e do dhithis? chan fhòghnadh.
Geàrr-Ghràmar na Gàidhlig, d. 392, §437 (v)
3/27/2011
dè fo ghrian ...?
'S e ainmear boireann à Rang II boir. (.i. coltach ri bròg bròige, caileag caileige) a th' ann an grian: (bun.) tha a' ghrian a' dol fodha; (gin.) aig dol fodha na grèine; (tabh.) na ròin gam blianadh sa ghrèin. Air a' chiad sealladh, a-rèist, tha e na iongnadh gun canar, mar eisimpleir, dè fo ghrian a tha sin? 'dè air thalamh a tha sin?'. An dèidh an roimheir fo, bhite an dùil ris an tuiseal thabhartach, mar a tha ann an chan eil teagamh fon ghrèin agam 'chan eil teagamh sam bith agam', ach tha e coltach gur h-e giorrachadh a th' ann am fo ghrian an seo airson fo ghrian nan speur 'fo ghrian nan nèamh' agus gur h-e sin as coireach nach eil claonadh ri fhaicinn san ainmear an seo: dè fo ghrian nan speur a tha sin?
Geàrr-Ghràmar na Gàidhlig, d. 341, §359 (vii)(a) + bn 60; d. 92, §72 (ii)
3/13/2011
aon cheud, dà cheud, trì cheud ...
A thuilleadh air aon cheud agus dà cheud, gheibhear trì cheud, ceithir cheud agus fiù 's còig cheud ann an corra dhualchainnt. 'S e fuidheall àrsaidh a tha seo. Nuair a bha trì gnèithean fhathast aig a' Ghàidhlig (fireann, boireann agus neodrach), bha ceud na fhacal neodrach. An dèidh fhacal neodrach a ghabhadh claonadh san t-Sean Ghàidhlig, bhite an dùil ri sèimheachadh anns na tuisealan ainmneach agus cuspaireach – le chèile an tuiseal bunasach againne – agus san tuiseal ghairmeach. Bha seo a' toirt a-steach SG trí 'trì' agus cethair 'ceithir' sna suidhichean sin. B' e sèimheachadh a bhiodh a' leantainn SG cóic 'còig', ged nach e a h-uile dualchainnt a chleachdas còig cheud an-diugh.
Air uairean, sgaoilear sèimheacheadh gu facail eile le c thoisich, gu h-àraidh le ainmearan cumanta, m.e. trì choin.
Air uairean, sgaoilear sèimheacheadh gu facail eile le c thoisich, gu h-àraidh le ainmearan cumanta, m.e. trì choin.
Geàrr-Ghràmar na Gàidhlig, d. 171, §149 (iii)(b) + bn 16
2/28/2011
Loch a' Bhaile na Dùine
A rèir riaghailtean gràmar na Gàidhlig, tha co-rèir an ainme seo ceàrr, agus dà alt (a' agus na) a' nochdadh ann. Cha bhithear an dùil ris an alt ann an sreath de dh'ainmearan ann an co-chur ginideach ach ron ainmear dheireannach, m.e. muinntir a' Ghearasdain, muinntir an Eilein Sgitheanaich, agus, ma bhios an t-ainmear deireannach deimhinnte mu thràth, cha bhi an t-alt a' nochdadh idir, m.e. muinntir Ghlaschu. (An seo, tha am facal muinntir, agus e a' comharradh an ainmeir na dhèidh san tuiseal ghinideach, deimhinnte mar a tha.) Mothaichibh cuideachd nach bi ach an t-ainmear mu dheireadh san t-sreath san tuiseal ghinideach: ceann earball a' choin (chan e *ceann earbaill a' choin).
'S ann a tha Loch a' Bhaile na Dùine na mhura-bhith an seo: tha dà loch nan laighe faisg air a chèile air taobh siar Leòdhais, an dàrna fear anns a' bhaile air a bheil Tolstadh mar ainm agus am fear eile anns a' bhaile air a bheil An Dùn. Gabhaidh sgaradh a dhèanamh eadar an dà loch, ge-tà, le bhith ag ainmeachadh a' bhaile dham buin iad: Loch a' Bhaile Tholstaidh air an dàrna làimh agus Loch a' Bhaile na Dùine air an làimh eile – mar a chithear, thèid an riaghailt cho-rèir àbhaisteach a bhriseadh leis an dà ainm.
'S ann a tha Loch a' Bhaile na Dùine na mhura-bhith an seo: tha dà loch nan laighe faisg air a chèile air taobh siar Leòdhais, an dàrna fear anns a' bhaile air a bheil Tolstadh mar ainm agus am fear eile anns a' bhaile air a bheil An Dùn. Gabhaidh sgaradh a dhèanamh eadar an dà loch, ge-tà, le bhith ag ainmeachadh a' bhaile dham buin iad: Loch a' Bhaile Tholstaidh air an dàrna làimh agus Loch a' Bhaile na Dùine air an làimh eile – mar a chithear, thèid an riaghailt cho-rèir àbhaisteach a bhriseadh leis an dà ainm.
2/13/2011
air beulaibh
Bhite a' faicinn an roimheir air beulaibh 'ro, fa chomhair' air a sgrìobhadh air beulaobh air uairean (m.e. ann an Dwelly), mar gum b' ann à *air beul thaobh a thàinig an abairt, ach 's e sean chruth tabhartach iolra a th' ann am beulaibh 'beòil'. Tha an aon chruth ri fhaicinn ann an air cùlaibh 'an dèidh, air an taobh chùil'. Bha uair a bha an dùnadh tabhartach iolra -(a)ibh na bu chumanta ach, a bharrachd air air beulaibh is air cùlaibh, chan fhaicear e ach ann an corra abairt san latha an-diugh, m.e. a-chianaibh 'bho chionn greis'; an caraibh: chaidh iad nan caraibh 'ghreimich iad ri chèile'. Chithear an dùnadh cuideachd ann an gnàth-fhacail no seanfhacail, m.e. Clanna nan Gàidheal an guaillibh a chèile 'slòigh nan Gàidheal ann an guaillean a chèile (.i. a' cur taic ri chèile)'.
2/06/2011
Earra-Ghàidheal ~ Innse Gall
'S e fìor sheann ainm a th' ann an Earra-Ghàidheal. Air ainmeachadh sa Mheadhan Ghàidhlig mar Airer Gáidel (SG Airer nGoídel), thathas den bheachd gur h-e 'oirthir Ghàidheal' as ciall dha, ged nach deach a mhìneachadh fhathast ciamar a chaidh airer na earr/earra (coim. 1560 Errghaodheal). Tha am facal Gàidheal san ainm Earra-Ghàidheal san tuiseal ghinideach iolra agus 's e sin as coireach gu bheil sèimheachadh san ainmear (coim. mòran bhalach), agus 's e sin as coireach nach tèid am facal a chlaonadh nuair a bhios an t-ainm fhèin san tuiseal ghinideach, m.e. muinntir Earra-Ghàidheal (chan e *muinntir Earra-Ghàidheil): 's ann a tha e san tuiseal ghinideach iolra mu thràth.
Tha an t-ainm Innse Gall a cheart cho sean ri Earra-Ghàidheal ach nas sine ann an cruth. 'S ann à SG Insi Gall 'eileanan Ghall no eileanan choigreach' a tha Innse Gall, agus gall san tuiseal ghinideach iolra mar a tha Gàidheal ann an Earra-Ghàidheal. Ach, fhad 's a chaidh Gàidheal a shèimheachadh san ainm Earra-Ghàidheal a rèir riaghailtean na Nua-Ghàidhlig, cha do thachair a leithid ri Gall ann an Innse Gall, agus e a' gleidheadh a fhìor shean chrutha, a chruthaicheadh mus tòisicheadh air ainmearan ginideach iolra neo-dheimhinnte a shèimheachadh.
Tha an t-ainm Innse Gall a cheart cho sean ri Earra-Ghàidheal ach nas sine ann an cruth. 'S ann à SG Insi Gall 'eileanan Ghall no eileanan choigreach' a tha Innse Gall, agus gall san tuiseal ghinideach iolra mar a tha Gàidheal ann an Earra-Ghàidheal. Ach, fhad 's a chaidh Gàidheal a shèimheachadh san ainm Earra-Ghàidheal a rèir riaghailtean na Nua-Ghàidhlig, cha do thachair a leithid ri Gall ann an Innse Gall, agus e a' gleidheadh a fhìor shean chrutha, a chruthaicheadh mus tòisicheadh air ainmearan ginideach iolra neo-dheimhinnte a shèimheachadh.
1/30/2011
theab
'S e gnìomhair uireasbhach a tha seo, .i. fear anns nach fhaighear sreath slàn de chruthan (coim. can, faod, feum): cha chleachdar theab an-diugh ach san tràth chaithte. 'S e 'caillidh no fàilligidh' a bu chiall don Mheadhan Ghàidhlig teipid, a chaidh a bhrìgh na 'cha mhòr nach, faisg air' san nuadh chànan: theab nach deach leinn aig a' cho-fharpais 'cha mhòr nach do dh'fhàillig sinn ...'. Thèid an gnìomhair a leantainn gu tric le ainmear gnìomhaireach: (guth spreigeach) theab i fanntaigeadh 'cha mhòr nach do dh'fhanntaig i'; an do theab thu do làmh a losgadh? theab; (guth fulangach) theabadh a mharbhadh 'cha mhòr nach deach a mharbhadh ...'. Dh'aithriste sgeulachd neònach mu thuathanach a bha a' fuireach ann an Kalamazoo am Michigan, gun robh e latha a-muigh aig obair nuair a thàinig sgaoth fhitheach a chaidh an sàs ann. Thàinig daoine eile ga chuideachadh agus an dèidh ochd air fhichead de na h-eòin dhubha a mharbhadh, fhuair iad air càch fhuadach air falbh on duine bhochd a theabadh (a) ithe beò leotha.
1/15/2011
an-dràsta ~ a-nise
'S ann a thig an-dràsta 'aig an àm seo, aig an dearbh àm seo' à SG a tráth-sa 'an tràth seo' (.i. *a dtráth-sa, agus an t-alt neodrach cuspaireach a' dùbhradh an ainmeir) > *a dtrásta (le càradh eadar th is s: ths > st) > GA an dràsta (air a sgrìobhadh an-dràsta an-diugh, mar cho-ghnìomhair do-mhùthadh). 'S ann a thig a-nise (cuideachd a-nis, nise, nis) 'aig an àm seo' à SG indossa; coim. GE anois.
Gabhaidh iad cleachdadh ann an raon de shuidheachaidhean ama: Caithte, o chionn ghoirid: (a) 's e uisge a bhathas a' gealltainn an-dràsta; (b) tha mi deiseil dheth nis. Làthaireach, aig an dearbh àm seo: (a) chan urrainn dhomh stad an-dràsta. Co-aimsireil, timcheall air an àm seo, air na làithean seo: (a) tha i ag obair aig a' bhanca an-dràsta; (b) tha e ag obair aig an taigh a-nis. Teachdail, an-ceartuair: (a) mar sin leat an-dràsta; (b) dè leughas tu nis? Clisgeach: (b) nise, dè do bheachd air sin? Air uairean: (a) an-dràsta is a-rithist.
Gabhaidh iad cleachdadh ann an raon de shuidheachaidhean ama: Caithte, o chionn ghoirid: (a) 's e uisge a bhathas a' gealltainn an-dràsta; (b) tha mi deiseil dheth nis. Làthaireach, aig an dearbh àm seo: (a) chan urrainn dhomh stad an-dràsta. Co-aimsireil, timcheall air an àm seo, air na làithean seo: (a) tha i ag obair aig a' bhanca an-dràsta; (b) tha e ag obair aig an taigh a-nis. Teachdail, an-ceartuair: (a) mar sin leat an-dràsta; (b) dè leughas tu nis? Clisgeach: (b) nise, dè do bheachd air sin? Air uairean: (a) an-dràsta is a-rithist.
Subscribe to: Posts (Atom)


text:
- TIOTAL
- Plana de Chalanais
- EXTERNAL ID
- QZP40_340_P008
- ÀITE
- Calanais
- SGÌRE
- Leòdhas
- SIORRACHD/PARRAIST
- ROS: Ùig
- DEIT
- 1703
- LINN
- 2000RC
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31081
- KEYWORDS
- tursachan
leacan
clachan
cearcall
cearcall cloiche
carraighean
Eilean Leòdhais
riasg
Seo plana de phrìomh làrach nan tursachan ann an Calanais. Tha gach leac air a comharrachadh air a' phlana.
Chan eil ach 12 air a' phlana ged a tha 13 anns a' chearcall a tha a' cuairteachadh an tursa as àirde air an làraich. Bhon chearcall tha sreath dhùbailte de thursachan a' comharrachadh na slighe gu tuath, agus tha sreath shingilte a' ruith gu deas, an iar 's an ear.
Thathas den bheachd gun robh cuid de na leacan a' comharrachadh amannan na gealaich.
Chaidh an structair a thogail eadar 2000-1500RC agus chaidh sgur ga chleachdadh mu 800RC nuair a dh' fhàs an riasg thairis air. Cha
tàinig an làrach am follais a-rithist gu 1857 nuair a bha an riasg mu 6 troighean a dhoimhne.
Chan e seo an aon charragh a tha ann an Calanais, tha timcheall air 20 anns an sgìre.
Chaidh an dealbh seo a thoirt à 'A Description of the Western Islands of Scotland' a sgrìobh Màrtainn Màrtainn


text:
Haiti
'S e an dàrna pàirt den eilean Hispaniola a tha anns an dùthaich Haidhti, Heitidh[1] no Haiti[2] (IPA: ˈhaiːti ). Mar sin dheth tha crìoch aice le Poblachd Dhoiminicia. Tha i na laighe anns na Greater Antilles anns a’ Mhuir Chairibianach. Tha Haiti a’ gabhail a-steach grunn eileanan beaga, m.e.:
- La Gonâve
- La Tortue (Tortuga),
- Les Cayemites
- Île de Anacaona
- La Grande Caye.
Eachdraidh[deasaich | deasaich an tùs]
Tha eachdraidh Haiti inntinneach, air sgàth 's gum b' e Haiti a chiad phoblachd neo-eisimeileachd air feadh an t-Saoghail le daoine dhubha anns an riaghaltas an dèidh ar-a-mach soirbheachail nan tràillean. Chuireadh às do tràilleachd an seo ann an 1793 nuair a bha Louis Sononthox os cionn na dùthcha.[3]
San 12 am Faoilleach 2010 bhualadh Haiti le crith-thalmhainn uabhasach. Thuit mìltean de thogalaichean anns a' phrìomh chathair Port-au-Prince agus bha 45,000-50,000 duine air am marbhadh. Tha 2,000,000 duine gun dhachaigh.
Iomraidhean[deasaich | deasaich an tùs]
- ↑ Am Faclair Beag
- ↑ Atlas Sgoile Oxford le Stòrlann Nàiseanta, Oxford University Press (2010)
- ↑ Finkelman and Miller, Macmillan Encyclopedia of World Slavery


text:
- TIOTAL
- An Gobha agus an Sìthiche - sgeulachd à Ìle
- EXTERNAL ID
- PC_SEANCHAS_ILE_BL0031
- ÀITE
- Ìle
- SGÌRE
- Ìle
- SIORRACHD/PARRAIST
- EARRA-GHÀIDHEAL: Cill an Rubha 's Cill Mheinidh
- DEIT
- 2007
- LINN
- 2000an
- CRUTHADAIR
- Iain MacPherson
- NEACH-FIOSRACHAIDH
- Ionad Chaluim Chille Ìle
- AITHNEACHADH MAOINE
- 2711
- KEYWORDS
- os-nàdarrach
uirsgeul
uirsgeulan
beul eachdraidh
beul aithris
gobhaichean
sìthichean
claistinneach
San earrann èisteachd seo tha Iain Mac a' Phearsain ag innse na sgeulachd Ìleach 'An Gobha agus an Sìthiche' dha Fraoch Dheòireach.
IM: ...Tha naidheachd eile dìreach a thug nam chuimhne a' sin agus 's e tiolam air [timcheall air] Baile na h-Eirich, Baile Tharbhach a their sinne ris ann an Ìle.
HN: O 's e.
IM: Agus bha gobha ann, ann am Baile Tharbhach agus bha an gobha aona mhaidinn samhraidh, bha e a-mach doirbh tràth sa mhaidinn agus o chionn gun robh mòran obair aige ri dhèanadh an latha sin. Agus bha e dìreach a-staigh sa cheàrdaich agus bha a' ghealbhan air saod aige agus bha e ag obair leis a' bholg is a h-uile mìr agus a' teasachadh gad iarainn. Agus cò thàinig a-staigh ach sìthmhearach beag agus bha i a' dannsa' mun cheàrdaich agus thuirt e rith[ch]e 'Dè do gnothach a' seo a ghalad?' thuirt esan. 'Uill, tha naidheachd agam' thuirt a' sìthmhearach 'agus chan eil mi a' dol ag innse dhuit.' Agus co-dhiù, fhuair an gobha, fhuair e an t-iarainn agus bha e geal teth agus chum e eadar an doras[t] agus a' sìthmhearach agus thuirt e rith[ch]e, 'Uill a-mach às a' seo chan fhaigh thu gus an innse thu dhomh do naidheachd.' 'Uill,' thuirt ise 'tha sin a'am naidheachd' thuirt ise, agus thuirt ise:
'Cho fad 's a bhios uisge a' ruith[ch]
Is feur a' fàs
Is a' ghrian a' sreap ri speuran
Ri àrd an làn
Is na h-eòin san adhar
Bitheadh Mac a' Ghobhainn an Easginnis'
Is bha sin gu math. 'Och falbh is gabh a-mach a' seo' thuirt an gobha, tha mi tuilleadh is trang a bhith ag èisteachd ri cle-mhana mar shin. Co-dhiù, bha sin gu math. An ceann dà bhliadhna, thàinig duine à dh' Easginnis agus 's e Mac a' Ghobhainn a bh' air agus cha robh an duine fiadhaich fada anns an àite mun shiubhail e. Agus cha robh e ach an dèidh siubhail thàinig, 's e anns a' gheamhradh a bh' ann, thàinig sneachd mòr agus bha h-uile h-àite, chan fhaigheadh iad a-mach air na rathaidean mòr no stuth no airs[h]on dol don chladh no stuth agus b' fheudar dhaibh an duine a thiodhlacadh ann an Easginnis.
HN: Agus 's e sin carson...
IM: Agus tha e ann an Easginnis fhathast, tha Mac a' Ghobhainn an Easginnis


text:
Thathar a 'cleachdadh na sgrìobadh lìn ann an suidheachaidhean eadar-dhealaichte, a 'toirt dàta feumail do mhaighstirean lìn, sgoilearan, luchd-naidheachd, prògraman, luchd-leasachaidh, agus luchd-blog. Bidh iad a 'cuideachadh le bhith a' faighinn dàta bho iomadh làrach-lìn agus tha iad air an cleachdadh gu farsaing leis na h-iomairtean agus le buidhnean rannsachaidh margaidh. Bidh iad cuideachd air an cleachdadh airson dàta a sgapadh bho àireamhan fòn agus puist-d bho dhiofar làraichean. Fiù ma tha thu a 'dol a-steach do bhùithtean agus ma tha thu airson prìsean diofar stuthan a lorg, faodaidh tu na h-innealan sgrìobadh lìn seo agus na tagraidhean agad a chleachdadh.
Cloud Scrape no Dexi.io a 'toirt taic don chruinneachadh dàta bho dhiofar duilleagan lìn agus chan fheumar a luchdachadh sìos air an uidheam agad. Tha e a 'ciallachadh gum faighear cothrom air an inneal seo agus air a chleachdadh air-loidhne agus tha neach-deasachaidh cuimseach stèidhichte air brabhsair agad airson na rudan a tha air an dèanamh dhut. Faodar an dàta a chaidh a thoirt a-mach a shàbhaladh anns na cruthan CSV agus JSON, agus air Box.net agus Google Drive.
2. Scrapinghub
Is e sgrìobadh sgòb agus tagradh tarraing dàta a th 'ann. Leigidh seo le luchd-leasachaidh agus maighstirean-lìn fiosrachadh feumail agus fiosrachail fhaighinn taobh a-staigh diogan. Tha Scrapinghub air a chleachdadh le luchd-rannsachaidh agus luchd-rannsachaidh eadar-dhealaichte gu ruige seo. Tha rotator sgiobalta sgiobalta aice, a 'toirt taic a thaobh botaichean dona agus a' sgrìobadh an làrach gu lèir taobh a-staigh uair a thìde.
3. ParseHub
Tha ParseHub air a leasachadh agus air a dhealbhadh gus craoladh a dhèanamh air duilleagan-lìn singilte agus ioma-lìon aig an aon àm; tha e freagarrach airson seiseanan, ath-stiùiridhean, AJAX, Javascript, agus briosgaidean. Bidh an t-iarrtas sgrìobadh lìn seo a 'cleachdadh teicneòlas ionnsachaidh innealan sònraichte airson na duilleagan lìn iom-fhillte aithneachadh agus a sgrìobadh ann an cruth a ghabhas leughadh.
4. VisualScraper
Is e am pàirt as fheàrr de VisualScraper gu bheil seo a 'toirt às-dhàta ann an cruthan mar SQL, XML, CSV, agus JSON. Is e seo aon de na h-iarrtasan sgrìobadh dàta as cumanta agus as fheumaile air an eadar-lìon agus a 'cuideachadh le bhith a' tarraing an fhiosrachaidh agus a 'faighinn an fhiosrachaidh ann an àm fìor. Cosgaidh am prìomh phlana $ 49 gach mìos agus bheir e cothrom dhut barrachd air 100k duilleag fhaighinn.
5. Iompachadh..io
Tha e aithnichte airson a neach-togail air-loidhne agus tha e a 'cruthachadh diofar sheòrsachan dàta airson an luchd-cleachdaidh. Import.io a 'toirt a-steach dàta bho dhiofar dhuilleagan lìn agus a' toirt às-dhìreach faidhlichean CSV e. Tha e ainmeil airson a teicneòlas adhartach agus tha e comasach air milleanan de dhuilleagan fhaighinn gach latha. Faodaidh tu free.io a luchdachadh a-nuas agus a chleachdadh saor an-asgaidh. Tha e co-chòrdail le Linux agus Windows agus a 'co-chrìochnachadh nan cunntasan air-loidhne.
6. Webhose.io
Is e aon de na tagraidhean togail data as fheàrr. Tha an inneal seo a 'toirt cothrom furasta agus dìreach air dàta structaraichte agus fìor-ùine agus a' craoladh diofar dhuilleagan lìn. Gheibh e cothrom dhut a bhith a 'faighinn barrachd air 200 cànan agus a' sàbhaladh na toraidhean ann an cruth XML, RSS agus JSON.
7. Spinn3r
Tha e a 'toirt cothrom dhuinn an làrach-lìn gu lèir, blogaichean, làraichean meadhanan sòisealta, ATOM no RSS feuchainn. Bidh e a 'sàbhaladh an dàta ann an cruth a ghabhas leughadh agus so-ghluasadach, le taing dha API an taigh-teine airson iomadh seòrsa data a stiùireadh le dìon spam adhartach . Bidh e a 'cuideachadh le bhith a' faighinn cuidhteas spama agus a 'cur bacadh air a bhith a' cleachdadh cànan mì-fhreagarrach, a 'leasachadh càileachd an dàta agad agus a' dèanamh cinnteach gu bheil e sàbhailte.
8. OutWit Hub
Tha e na thuilleadan Firefox cumanta le mòran fheartan agus feartan tarraing às dàta. Chan eil a-mhàin OutWit a 'toirt seachad dàta ach a' stòradh agus a 'craoladh an susbaint agad ann an cruth ceart agus leughaidh. Faodaidh tu seòrsa sam bith de dhuilleag-lìn a bhriseadh gun chòd sam bith a dhìth.
9. 80legs
'S e làrach-lìn cumhachdach agus iongantach eile eile a th' ann agus tagradh sgrìobadh dàta. Tha 80legs na inneal sùbailte a tha a 'co-fhreagairt do na riatanasan agad agus a' faighinn mòran de dhàta sa bhad. Tha an sgrìobair lìn seo air sgrìobadh còrr air 600,000 àrainn gu ruige seo agus tha e air a chleachdadh le fuamhairean mar PayPal.
10. Scraper
Tha Scraper 'na leudachadh Chrome feumail agus feumail le seilbh farsaing dàta agus a' dèanamh do rannsachadh air-loidhne nas fhasa. Tha e a 'toirt a-mach na dàta a chaidh a sgrìobadh gu duilleagan-lìn Ghoogle agus tha e freagarrach dha luchd-tòiseachaidh agus eòlaichean. Faodaidh tu an dàta a chopachadh gu furasta air na clipboards agus bidh Scraper a 'cruthachadh XPaths bìodach stèidhichte air na riatanasan agad.


text:
- TIOTAL
- Làrach Stèisean Dheimhidh
- EXTERNAL ID
- PC_HRS_STATIONS_001_361
- ÀITE
- Deimhidh
- SGÌRE
- Inbhir Nis
- SIORRACHD/PARRAIST
- INBHIR NIS: Deimhidh 's Dùn Fhlicheadaidh
- DEIT
- 26 Ògmhios 1975
- LINN
- 1970an
- CRUTHADAIR
- N D Mundy
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 27077
- KEYWORDS
- Prìomh-loidhne
Rathad-iarainn na Gàidhealtachd
Anns an dealbh seo, chithear Stèisean Dheimhidh air an loidhne eadar an Aghaidh Mhòr agus Inbhir Nis às dèidh dùnadh an stèisein agus às dèidh an lùb sheachnaidh a thoirt air falbh. Tha an dealbhadair a' coimhead gu tuath.
Dh'fhosgail an loidhne 19 Iuchar 1897 nuair a dh'fhosgail an loidhne eadar Drochaid Chàrr agus Deimhidh. Chaidh seirbheisean a leudachadh gu Inbhir Nis 1 Samhain 1898. Sguir seirbheisean luchd-siubhail 3 Cèitean 1965 agus seirbheisean bathair 7 Sultain 1964. Tha an loidhne tron stèisean fhathast fosgailte


text:
Deasbad air amaladh bhòrd slàinte
Bidh deasbad aig Pàrlamaid na h-Alba Diardaoin mu na tha an dàn do bhùird shlàinte eileanach na h-Alba.
Tha seo a' tighinn is molaidhean ann gum faodadh bùird mar NHS nan Eilean Siar a bhith air an cur còmhla ri feadhainn air Tìr-Mòr.
Tha prògram riaghlaidh an Riaghaltais ag ràdh gun tèid sùil às ùr a thoirt air bùird shlàinte agus an dàimh a th' aca le ùghdarasan ionadail.
Tha seo a' toirt air cuid a bhith a' beachdachadh gum faodadh na bùird as lugha a chur à bith.
Tha an deasbad air cùl-taic thar-phàrtaidh fhaighinn bho Bhuill-Phàrlamaid na Gàidhealtachd 's nan Eilean, a tha ag ràdh gu bheil feumalachdan sònraichte aig sgìrean iomallach a thaobh cùraim shlàinte, agus gu bheil e deatamach gun tèid co-dhùnaidhean a dhèanamh aig ìre ionadail.
Thathas ag iarraidh air Riaghaltas na h-Alba gealladh a thoirt nach tachair dad ri bùird shlàinte nan Eilean Siar, Arcaibh agus Sealtainn.
Thuirt Riaghaltas na h-Alba nach eil ceist sam bith ann mun dealas do na h-eileanan agus gun toir na molaidhean deireannach aire dha na feumalachdan aca.


text:
FiSH a' beachdachadh air gearan a dhèanamh mu ChnES
Tha luchd-iomairt a tha a' strì airson Ionad Spòrs Leòdhais fhosgladh air an t-Sàbaid a' beachdachadh air gearan oifigeil a dhèanamh mu Chomhairle nan Eilean Siar.
Fhuair a' bhuidheann FiSH, (Families into Sport for Health), briseadh-dùil Dihaoine nuair a dhiùlt Comhairle nan Eilean Siar seic bhuapa 'son an t-ionad fhosgladh 'son sgeama pìleat fad bliadhna.
Thuirt a' Chomhairle nach b' urrainn dhaibh an seic de £11,400 a ghabhail leis gun robh iad air co-dhùnadh deamocratach a dhèanamh san Damhair a chaidh gun an t-ionad fhosgladh air an t-Sàbaid air adhbharan obrach a thuilleadh air adhbharan eaconamach.
Thuirt Uisdean MacLeòid bhon bhuidhinn-iomairt gun robh iad air an tamailteachadh leis a' cho-dhùnadh agus gum beachdaich iad air gearan oifigeil a chur a-steach mu sheasamh na Comhairle.
Tha esan a' dèanamh a-mach gur e adhbharan creidemh a th' air cùl a' cho-dhùnaidh.
Cheasnaich an t-Urr. Seumas MacÌomhair bhon Eaglais Shaoir na bh' aca de thaic anns a' choimhearsnachd leis gur ann bho bhuidhinn bhon taobh a-muigh a thàinig cuid mhath den airgead a thog iad.


text:
Drew MacNèill misneachail
Thuirt manaidsear iomain na h-Alba, Drew MacNèill, gu bheil e misneachail gun urrainn dhan sgioba aige an t-sreath eadar-nàiseanta an aghaidh Èireann a bhuannachadh an Inbhir Nis Disthairne.
Rinn na h-Èireannaich a' chùis sa chiad gheama ann am Baile Átha Cliath 4-12 (24) gu 2-12 (18).
Fon t-siostam a thathas a' cleachdadh thairis air an dà gheama, tha sin a' fàgail nan Èireannach air thoiseach 3-1.
Thuirt Mgr MacNèill nach bi an sgioba aige a' smaointinn cus mun sin aig Pàirc a' Bhucht Disathairne.
"Feumaidh sinn a dhol a-steach dhan gheama mar gum biodh gur e 0-0 a th' ann", thuirt e.
"Fada ceàrr"
"San dàrna geama an-uiridh, dh'fheuch sinn ri toiseach-tòiseachaidh glè làidir a dhèanamh oir bha sinn air a' chiad gheama a chall, is chaidh cùisean fada ceàrr oirnn.
"An turas seo, feuchaidh sinn dìreach ris a' gheama a bhuannachadh sa chiad dol-a-mach is chì sinn dè thachras an uair sin," thuirt e.
Faodaidh Alba a bhith an ìre mhath misneachail leis mar a chluich iad ann am Baile Átha Cliath.
Thòisich iad car truagh is Èirinn air thoiseach 7-0 tràth sa gheama le fada cus rùm aca mu chuairt tadhail na h-Alba.
Sgoladh
Tha fios gun robh iomagain air MacNèill an uair sin gun robh Alba ann an cunnart sgoladh eile fhaighinn, cleas 2012.
Cha do thachair sin is bha diofar de 6 puingean car cruaidh air Alba air a' cheann thall.
Chan urrainn dhaibh tadhail cho bog a leigeil a-steach an Inbhir Nis ge-tà, is dhèanadh e feum mòr cuideachd nam b'urrainn dhaibh na h-Èireannaich a chumail aig nas lugha na 2 thadhal, gus nach fhaigh iad puing bònas.
Tha MacNèill an dòchas cuideachd gum bi buannachd ann dhan sgioba aige leis gur e rèiteire iomain a bhios os cionn a' gheama.
"Bu chòir gum faic rèiteire iomain barrachd de na tha a' dol air adhart nuair a tha na h-Èireannaich gar làimhseachadh. Tha riaghailtean na h-iománaíochta diofraichte a thaobh sin.
Cudromach
"Tha sinn airson ar geama fhèin a chluich an seo, mar sin bidh an rèiteire cudromach," thuirt e.
'S e là mòr a bhios ann aig Pàirc a' Bhucht.
Tòisichidh gnothaichean aig 10:30m nuair a chluicheas boireannaich na h-Alba an aghaidh sgioba camógaíochta Bhaile Átha Cliath.
Cluichidh na balaich fo 21 an uair sin aig meadhan là, is an geama mòr aig 2:00f.
Bidh cuideachd ceòl ann an teanta an leanna le luchd-ciùil às gach dùthaich.


text:
Fuasglaidhean Adhartach de Microsoft Exchange Server 2013
Chaidh fuasglaidhean bunaiteach adhartach de chùrsa Microsoft Exchange Server 2013 a dhèanamh a 'cuimhneachadh gum feumar comasan agus fiosrachadh fhaighinn airson planadh agus stiùireadh suidheachadh fiosrachaidh airson Microsoft Exchange Server 2013. Air an taobh a-muigh de chothrom gu bheil thu air prìomh fhuasglaidhean Microsoft Exchange Server 2013 a sgrùdadh gu h-oifigeil, faodaidh tu am prògram seo a ghabhail gus feabhas a thoirt air eagrachadh an Fhrithealaiche Malairt agad.
Faodar fuasglaidhean bunaiteach adhartach de theisteanas Microsoft Exchange Server 2013 a chosnadh le bhith a 'feuchainn ìre deuchainn a' toirt fiosrachadh do luchd-rianachd, eòlaichean TF, agus cuideachadh luchd-obrach sgìre obrach a dh'fheumas iad a bhith ag ionnsachadh Exchange Server 2013. Tha an cùrsa a 'sealltainn gu bheil thu a' rèiteachadh Exchange Server 2013 agus a bheir seachad stiùireadh, dòighean-obrach as fheàrr, agus meòrachaidhean gus do chuideachadh le bhith a 'cur Exchange Server adhartach. Na tha barrachd, thathar a 'moladh a' phrògram seo mar ullachadh stuthan airson eòlaichean TF a sheallas suas airson an deuchainn Microsoft Exchange Server 2013, no mar riatanach airson dearbhadh Microsoft Exchange Server 2013 (MCSE). Ma tha thu a 'feuchainn ri clàradh airson a' chùrsa, cha bu chòir dhut a bhith fo 3 bliadhna de dh 'obair ann an roinn IT - gu h-àraidh ann an raon eagrachaidh an t-siostam, eagrachadh frèam-obrach no àite obrach a chuideachadh. Mar fhreagairt, thathar an dùil gun do dh'obraich thu le Exchange Server 2013 no eile a 'dol mus dèan thu ath-sgrùdaidhean an Exchange Server.
-> Dè a thogas tu gus a 'chùrsa a thoirt gu buil?
An dèidh crìoch a chur air a 'chùrsa, bidh comas agad:
- Co-rèiteachadh agus cuir a-steach teachdaireachd 2013 teachdaireachd iomlaid aonaichte.
- Thoir cunntas air virtualization deiseil airson dreuchdan Exchange Server 2013.
- Co-rèiteachadh agus a 'cur an gnìomh shiostaman bho shiostam fiosrachaidh nach eil ag eadar-iomlaid gu Exchange Server, agus leasachaidhean bho bhith a' dol air adhart gu diofar eadar-theangachadh de Exchange Server.
- Cuir agus sùbailteachd air adhart airson làrach Exchange Server 2013.
- Cuir agus tèarainte tèarainteachd gluasad teachdaireachd.
- Cuir agus teachdaireachd gleidhidh air adhart ann an Exchange Server 2013.
- Cuir agus tèarainteachd tèarainteachd manaidsear air an t-suidheachadh Exchange Server 2013.
- Dealbhaich & cuir a-steach ag innse co-ionnanachd.
- Cuir a-steach an com-eadar-aghaidh ⁊-loidhne Windows PowerShell® 3.0 gu cathraiche Exchange Server 2013.
- Co-rèiteachadh agus cleachd co-aontachd a bhith ag innse.
- Co-rèiteachadh agus cur an gnìomh a 'ceangal le Exchange Online.
-> Dè an teisteanas speisealta bunaiteach a dh 'fheumte a bhith teisteanas airson a' chùrsa seo?
A bharrachd air eòlas eòlach, bu chòir gum biodh an comas speisealaichte a tha a 'dol a-steach air a' chothrom gu feum thu a dhol chun a 'phrògram seo:
- Prìomh fhuasglaidhean air dearbhadh Microsoft Exchange Server 2013, no prògram co-roinneil
- Co-dhiù dà bhliadhna de eòlas obrach le Exchange Server
- Gun dà bhliadhna a bhith an sàs ann a bhith a 'cumail sùil air Windows Server, agus a bharrachd air Windows Server 2012 no Windows Server 2008 R2
- Chan eil nas lugha na sia mìosan de eòlas obrach le Exchange Server 2013 no Exchange Server 2010
- Co-dhiù dà bhliadhna de eòlas obrach le co-dhùnadh ainm, a 'cur àireamhan DNS air dòigh
- Co-dhiù dà bhliadhna de eòlas obrach le Active Directory
- Eòlas obrach le Windows PowerShell
- Cùl-fhiosrachadh obrach le aithrisean, mar eisimpleir, aithrisean PKI (Prìomh Bhuidheann Bun-structair Poblach)
Ma dh 'fheumas tu a dhol don phrògram ullachaidh seo, faodaidh tu na nithean a shàbhaladh le bhith a' dol gu prìomh Solutions aig cùrsa Microsoft Exchange Server 2013 no le bhith a 'faighinn ionnsachadh agus comasan co-cheangailte. Thathas a 'moladh gun cuir thu fios gu solaraiche ullaichte aontaichte gus na dearbhaidhean sin a choileanadh.


text:
Latha Taghaidh ann am Massachusetts 's a bhuidh air ath-leasachadh Slàinte
Nuair a cho-dhùin an Seanadair Ben Nelson às Nebraska bhotadh airson a'phroiseacht lagha na pàrti deamocratach airson ath-leasachadh shlàinte, neo Obamacare, mar a theirte ris leis a'mhòr-shuagh, shuath na deacrataich an làmhan ri chèile le toileachas. Bha an rathad fosgailte dhaibh mu dheireadh thall. Cha robh aca ach rèiteachadh a dheanamh leis an dreach a chaidh aontachadh san Taigh nan Riochdairean roimhe 's an uair sin aonta fhaighinn dha san t-Seanad 's san Taigh nan Riochdaran.
Furasda dè?
Uill, abair Massachusetts, stàite as guirme (a'ciallachadh nas deamocrataiche) a th'againn sna Stàitean Aonaichte. Tha taghadh gu bhith ann a-màireach airson an suidhiche bha lìonte gu ruige an Lùnasdail an-uiridh le Ted Kennedy nuair a bhàsaich e. Bhon uair sin, tha deamocratach eile air a bhith ann na àite a chaidh a thaghadh leis an riaghaldair Massachusetts gus bith cothrom taghadh ceart a chuir air dòigh. Uill, tha an taghadh eo gu bhith ann a-màireach 's agus fada an aghaidh gach dòchas nan deamocratach, tha am poblachdach, Steve Brown, air thoiseach air an deamocratach, Martha Caokley agus tha a h-uile coltas ann a-nis gur e am Poblachdach seach an deamocratac a lìonas an suidhiche a bh'aig Kennedy.
Tha am poblachdach, Steve Brown, a'ruith an aghaidh, cìsean nas àirde, riaghaltas nas motha agus (san dreachd a th'agaibh sa Chongress co-dhiù) ath-leasachadh seirbhis slàinte!
Bha feum aig na deamocrataich air gach uile bhotadh a fhuair iad san t-Seanad. Ma bhuannaicheas Brown, bith Obamacare ann am fìor-èiginn. Oir, gheall e bhotadh na aghaidh nuair a nochdas a'phroiseachd lagha a-rithist san t-Seanad. Agus ma bhuannaicheas fear-poilteatagaich ann am Massachessets le ghealladh mar sin, dè tha sin a'ciallachadh airson ha dùthcha air fad?
Tha sin a'sealltain mar cho dearg an aghaidh Obamacare sa tha a'mhòr-shluagh.


text:
Ceannard ùr don Phàrtaidh Làbarach?
Seo ar beachd air cò a bhios as cionn nan Làbarach às dèidh do dh’Ed Miliband an obair a leigeil dheth.
Chuka Umunna:
Mu dheidhinn – Tha Chuka Umunna à Lunnainn a deas air a bhith na rùnaire gnothachais sa phàrtaidh Làbarach o 2011. Tha coltas gu math spaideil air.
Neartan – Coltas gu math spaideil
Laigsean – Ro spaideil do fheadhainn
Vladamir Lenin:
Mu dheidhinn – Ceannard an Aonaidh Sobhait nach maireann. Bha coltas gu math spaideil air na làithean.
Neartan – Feusag, glic
Laigsean – Marbh, co-mhaoineach
Dàibhidh Camshron:
Mu dheidhinn – Prìomh-mhinisteir agus ceannard nan Toraidhean. Tha Dàibhidh gu math beartach. Is toil leis a dhol a-mach a’ ruith, West Ham agus Aston Villa.
Neartan – An guth ceart, na Phrìomh-mhinisteir mar-thà
Laigsean – Olc, Tòraidh


text:
PL01 - Puir Pedlars
Stitchers: Paul Gogolinski, Magdalena Gogolinski, Cecylia Pielok (Warsaw)
As the bridge between East and
West, Poland was an attractive land of opportunities for enterprising Scots.
There were vast numbers heading there by the seventeenth century, often inhabiting
places like Stare Szkoty (Old Scotland) in Danzig/Gdansk. Many
of course lacked the means or connections to establish themselves in formal
trade, and therefore became travelling salesmen: the word Scot became
synonymous with a pedlar. Such work brought little status or popularity, and
mothers would threaten their children “just you wait until the Scotsman comes (warte bis der Schotte kommt)!” Most
eventually settled down and successfully integrated into their new communities.
PL01 Na Ceannaichean-siubhail Bochda
Mar an drochaid eadar an Taobh Sear agus an Taobh Siar, bha a’ Phòlainn na dùthaich tharraingich làn chothroman do dh’Albannaich iomairteach. Bha àireamhan fìor mhòr a’ dèanamh an slighe an sin anns an t-seachdamh linn deug, glè thric a’ gabhail còmhnaidh ann an àiteachan mar Stare Szkoty (Seann Alba) ann an Danzig/Gdansk. Bha mòran dhiubh gun teagamh aig nach robh an t-airgead no na ceanglaichean gus iad fhèin a stèidheachadh ann am malairt foirmeil, agus mar sin thòisich iad ann an dreuchdan nan ceannaichean siubhail: thàinig am facal Albannach gu bhith comhchiallach ri ceannaichesiubhail. Cha robh obair mar sin a’ tarraing mòran inbhe no spèis, agus bhiodh màthraichean a’ bagairt air an cuid chloinne le “fuirich thusa gus an tig an tAlbannach (warte bis der Schotte kommt)!” Shocraich a’ mhòr-chuid dhiubh agus bha iad soirbheachail aig deireadh gnothaich gam filleadh fhèin a-steach do an coimhearsnachdan ùra.


text:
- TIOTAL
- Eileanan Bada Call, Sgobharaidh
- EXTERNAL ID
- PC_PWG_POSTCARDS_013
- ÀITE
- Sgobhairidh
- SGÌRE
- Eadar Dhà Chaolas agus Diùranais
- SIORRACHD/PARRAIST
- CATAIBH: Eadar Dhà Chaolas
- LINN
- 1930an; 1940an
- NEACH-FIOSRACHAIDH
- PFW Grant
- AITHNEACHADH MAOINE
- 29672
- KEYWORDS
- cairtean-puist
gnìomhachas iasgaich
Tha a' chairt-phuist seo a' sealltainn Eileanan Bada Call ann am Bàgh Bada Call, beagan gu taobh a deas Sgobharaidh ann an Cataibh an iar. Tràth san naoidheamh linn deug, chaidh ionad-ciùraigidh bhradan a thogail aig Bada Call, dìreach air cladaichean a' bhàigh. Rachadh na bradain chiùraigte a ghleidheadh ann an baraillean le salainn, no an goil agus an gleidheadh ann am fìon-geur. An dèidh làimhe rachadh an cur a-null thairis no gu Sasainn. Ro linn fionnarachaidh bha cothrom ann bradan a ghleidheadh ann an taighean-deighe air an togail ann an dòigh shònraichte


text:
Comataidhean ionaltraidh "garbh cudromach"
Tha Coimisean na Croitearachd air brath a chur a-mach ag ràdh gu bheil comataidhean ionaltraidh garbh cudromach agus gum faigh iad a h-uile taic - fhad 's a leanas iad na riaghailtean.
Tha an Coimisean ag ràdh gum faod comataidhean airgead a chumail anns a' bhanca cho fad' s gu bheil planaichean aca airson a chosg 's gu bheil taic a' mhòr-chuid de chroitearan a' bhaile aca.
Tha mì-chinnt air a bhith ann son grunn sheachdainean anns an deach dà chomataidh ionaltraidh ann an Leòdhas a chur ma sgaoil, agus connstabail a chur nan àite.
Chaidh Coimiseanair nan Eilean Siar, Murchadh MacIllinnein, às àicheadh gun deach riaghailtean ùra a chur an sàs 's nach robh fios aig croitearan mun dèidhinn.
Thuirt e: "Chan e riaghailtean ùra a th' ann idir - tha fios aig a h-uile baile mu dheidhinn na 'regulations' aca fhèin."
A thaobh a bhith a' roinn airgid nan comataidhean am measg nan croitearan, bha e ag ràdh: "Bha fios aig a h-uile duine nan tigeadh airgead a-steach, le 'resumptions' mar eisimpleir, gum bu chòir dhan sin a dhol a-mach 'straight away' gu na croitearan anns na bailtean."


text:
Sgeulachd Bheag, Poileataigeach
Chunnaic mi an sgeulachd seo ann an litir “chain” a fhuair mi mar post-dealain (‘sa Bheurla) an-uiridh. Smaoinich mi gun robh e gu math èibhinn (ach is docha gu bheil am poileataics agaibh eadar-dhealaichte ). Rinn mi eadar-theangachadh, agus dh’innse mi an sgeulachd aig tachartas Gàidhlig no dhà.
Tha an sgeulachd sgriobhte fon-a-seo, ach nach èisdibh sibh ris an audio an toiseach?
Ruairidh
A Bheil Ceann-Suidhe Bush Ann?
Aon latha, anns a’ bhliadhna 2009, chaidh seann duine chun gheata air beulaibh an Taigh Ghil ann an Washington, D.C. Thuirt e “A bheil Ceann-Suidhe Bush ann? Tha mi ag iarraidh bruidhinn ris.”
Fhreagair an saighdear a bh’aig a’ gheata, “Chan eil e an-seo. Chan eil e ann tuilleadh.”
“Ceart, ma tha”, thuirt an seann duine, agus dh’fhalbh e.
An ath latha, chaidh an aon bhodach chun gheata aig an Taigh Geal, agus dh’fhaighneachd e, “Am faod mi bruidhinn ri Ceann-Suidhe Bush?”
Mar a thachair, bha an aon t-saighdear air a dhleastanas, agus fhreagair e, “Mar a thuirt mi riuibh an-dè, chan eil Maighstir Bush ann. Dh’fhàg e oifis a’ Chinn-Suidhe.”
“OK, ma tha”, thuirt am bodach, agus thug e a chasan leis.
Chaidh an ath latha, agus nach ann an nochd an aon duine aig a gheata, agus thuirt e, “Tha mi ag iarraidh comhradh le Ceann-Suidhe Bush”.
Uill, bha an saighdear a’ fas beagan feargach a-nis. Fhreagair e, “Thuirt mi riuibh ron-a-seo nach eil Maighstir Bush ann. Cha bhi e ann. Chan esan an Ceann-Suidhe tuilleadh, ‘s cha bhith esan a’ suidhe anns an oifis sin gu brath tuilleadh. Nach eil sin soillear dhuibh?”
“O, tha sin gu math soilleir dhomhsa,” thuirt an seann duine, “ach tha e cho math a bhith ga chluinntinn”.
Mar sin, sheas an saighdear direach, rinn e nochdach-urraim, agus thuirt e “Chi mi a-maireach sibh.


text:
- TIOTAL
- Ceithir eich air aon srèin a'dol seachad air carragh cuimhne Chiùl Lodair
- EXTERNAL ID
- GB1796_1999_116_159
- ÀITE
- Mòinteach Chùil Lodair
- SGÌRE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- DEIT
- 1890
- LINN
- 1890an
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 11232
- KEYWORDS
- carn
Làrach Blàr Chiùl Lodair
Blàr Chiùl Lodair
Mòinteach Chiùl Lodair
Teàrlach Eìdeard Stiubhart
Am Prionnsa Teràrach
Urras Naiseanta na h-alba
ceithir eich air aon srian
Ceithir eich air aon srèin a'dol seachad air carragh cuimhne Chiùl Lodair. Dh' fhas an dòigh làimhseachaidh seo cumanta aig deireadh an 19mh linn. Ron seo d' fheumadh dìthis a bhith an ceann ceithir eich. Tha sgrìobte air a' charn a chì sibh anns an dealbh " THE BATTLE OF CULLODEN WAS FOUGHT ON THIS MOOR 16TH APRIL 1746. THE GRAVES OF THE GALLANT HIGHLANDERS WHO FOUGHT FOR SCOTLAND & PRINCE CHARLIE ARE MARKED BY THE NAMES OF THEIR CLANS."
Chaidh an carn a tha fichead troighe a d' arda a chur an arda ann an 1881 le Donnchadh Forbes à Ciùl Ludoir. Air an Disathuirne as fhaisg air 16mh Ghiblein gach bliadhna, tha seirbheis cuimhneachaidh air na thuit sa bhlàr. Chaidh an rathad a chi sibh 's ann dealbh a dheanamh ann an 1835, bha e a dol troimh' na h-uaighean. Chaidh an rathad a dheanamh as ùr ann an 1984 agus 1986.
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Naidheachdan 11:00m
9 An Dàmhair 2013 Ùraichte aig Ùraichte aig
Stailc Smàlaidh
Tha a h-uile coltas gun tèid stailc a sheachnadh ann an seirbheis-smàlaidh na h-Alba, 's an t-aonadh an FBU a' gabhail, an-dràsta co-dhiù, ris na tha Riaghaltas na h-Alba a' moladh mu sgeama nam peinnsean aca. Dh'fhaodadh tuilleadh stailcean a bhith ann an Sasainn agus anns a' Chuimrigh mar a bh' ann air a' mhìos a chaidh, leis nach do chuir an riaghaltas acasan plana air adhart den t-seòrsa a th' ann an Alba.
Crìochan
Tha aithisg ùr a' càineadh na sgeama a chuir an Riaghaltas ann an Westminster air bhonn airson dìon a chur air an dùthaich bho cheannairc agus eucoir. Chaidh £500m a chosg air an sgeama a bha ri fiosrachadh a chlàradh mun a h-uile duine a bha a' tighinn 's a' falbh tro chrìochan na dùthcha. Ach tha Àrd-Inspector ùr nan Crìochan agus na h-In-imrich, John Vine, ag ràdh nach deach clàradh ceart a dhèanamh, agus gun deach cur às do cheudan mhìltean chlàradh air cùisean de chùiltearachd.
Radaigich Ioslamach
Thuirt ceannard ùr MI5 gu bheil radaigich Ioslamach fhathast nan cunnart mòr do mhuinntir Bhreatainn. Thuirt Anndra Parker an-raoir na chiad òraid phoblach san dreuchd, gu bheil na h-uidhir de mhìltean radaigeach Ioslamach fhathast a' fuireach ann am Breatainn.
Kate McCann
Dh'iarr màthair Madeleine McCann cead air fianais a thoirt do chùirt-lagha ann am Portagail, an aghaidh an oifigeir phoilis a bha os cionn na cùise nuair a chaidh an nighean bheag a dhìth ann an 2007. Tha Kate McCann agus an duine aice Gerry ag ràdh gun do rinn an t-oifigear poilis dìmeas orra ann an leabhar a sgrìobh e, agus gun do chuir na bha san leabhar maill air an rannsachadh airson Madeleine.
An t-Aodann Bàn
Rinn pàrantan anns an Aodann Bhàn anns an Eilean Sgitheanach gearain oifigeil mun dòigh san do dhèilig Comhairle na Gàidhealtachd ris an dragh a th' orra mu sgoil-àraich na sgìre. Dhùin an sgoil-àraich rè ùine an-uiridh, ach tha pàrantan an amharas gur e dùnadh gu lèir a tha am beachd na Comhairle, agus tha dragh orra mun bhuaidh a bheireadh sin an uair sin air bun-sgoil na sgìre.
An A9
Tha Ministear Còmhdhail na h-Alba, Keith Brown, air Ghàidhealtachd an-diugh a' coimhead air dà phàirt de rathad an A9 far a bheil planaichean airson leasachadh. Tha sin air Druim Uachdair far a bheil luchd-sgrùdaidh ag ullachadh airson an A9 a thoirt gu dà-fhillteachd eadar Inbhir Nis is Peairt. Agus bidh e ann an Cataibh, far a bheil iad am beachd an rathad a dhèanamh nas dìriche agus nas còmhnaird air Bràigh Bhearghadail.


text:
- TIOTAL
- Bogsa Chomharran aig Stèisean Allt nam Breac, 1952
- EXTERNAL ID
- PC_HRS_STATIONS_001_078
- ÀITE
- Allt nam Breac
- SGÌRE
- Gallaibh an Iar
- SIORRACHD/PARRAIST
- GALLAIBH: Hacraig
- DEIT
- 24 Giblean 1952
- LINN
- 1950an
- CRUTHADAIR
- H C Casserley
- NEACH-FIOSRACHAIDH
- Comunn Rèile na Gàidhealtachd
- AITHNEACHADH MAOINE
- 26813
- KEYWORDS
- bogsaichean chomharran
stèiseanan rèile
Tha an dealbh camara seo a' sealltainn am bogsa chomharran aig Stèisean Allt nam Breac sa Ghiblean 1952.
Chaidh an stèisean fhosgladh an dà chuid do thrafaig luchd-siubhail agus bathaiir le Rèile Chataibh agus Ghallaibh air 28 An t-Iuchar 1874. Chaidh a ghabhail thairis le Rèile na Gàidhealtachd an dèidh sin. Dhùin an stèisean airson trafaig bathair air 15 an Lùnastal 1960 ach tha i fhathast fosgailte do thrèanaichean luchd-siubhail agus an-diugh 's e stad air iarrtas a th' ann air an Loidhne a Tuath eadar Inbhir Nis agus Inbhir Ùige. 'S e stad iarrtais a tha cha mhòr air a chleachdadh le luchd-coiseachd agus ramalairean a-mhàin a th'ann.


text:
Ceistean bunaiteach sa Phàrlamaid Albannaich
Thèid ministearan a cheasnachadh sa phàrlamaid ann an Dùn Èideann Dimàirt mu phlanaichean an Riaghaltais airson neo-eisimeileachd.
Anns na beagan làithean a dh'fhalbh, nochd ceistean mu chleachdadh an Not ann an Alba neo-eisimeileach, agus mu àite na h-Alba san Roinn Eòrpa.
Tha buill na Pàrlamaid air a bhith air saor-làithean fad seachdain, ach tillidh iad a dh'obair Dimàirt gu ceistean a tha gu math bunaiteach san deasbad mu neo-eisimeileachd.
Ghluais an deasbad gu ìre ùir às dèidh mar a thuirt an t-Seansalair, Seòras Osborne, nach gabhadh Riaghaltas na Rìoghachd Aonaichte ri aonta foirmeil air cleachdadh a Not.
Chaidh sin a leantainn le beachd Chinn-suidhe a' Choimisein Eòrpaich, Jose Manuel Barroso, a thuirt gum faodadh e a bhith do-dhèanta do dh'Alba ballrachd a chosnadh san Aonadh Eòrpach.
Ceistean poileataigeach
'S e beachd a' Phrìomh Mhinisteir gur e ceistean poileataigeach a th' anns an dà cheist seo, agus gun tig freagairtean eadar-dhealaichte bho Lunnainn agus bhon Bhruiseil ma bhòtas muinntir na h-Alba airson neo-eisimeileachd san t-Sultain.
Dimàirt ann an Holyrood, bidh cothrom aig Buill-Phàrlamaid ceistean a chur air ministearan an Riaghaltais mun dà cheist a th' air nochdadh anns na beagan làithean a dh'fhalbh.
Tha dùil gur iad na Làbaraich a thogas ceistean air na thuirt Mgr Barroso.
Aig a' cheart àm, bidh ceistean aig na Nàiseantaich mu na thuirt Seòras Osborne Dihaoine.
Faighnichidh buill Nàiseantach mun chron a dh'fhaodadh sin a dhèanamh air an aonta air an dà thaobh, gu h-àraidh a thaobh a bhith ag obair còmhla.
"Plana B"
Thathas tric a' ceasnachadh co-dhiù am biodh Riaghaltas na h-Alba deònach na poileasaidhean aca atharrachadh, gu h-àraid a thaobh cleachdadh an Not - a bheil "Plana B" ann?
Gu ruige seo, chan eil coltas gu bheil an leithid ann, no co-dhiù chan eilear airson bruidhinn mun sin gu poblach.
Fhuairear blasad de fhreagairtean an Riaghaltais san òraid a thug am Prìomh Mhinistear seachad ann an Obar Dheathain Diluain.
Thuirt Mgr Salmond, mu chleachdadh an Not, gun dèanadh e cron, chan ann a-mhàin air Alba, ach cuideachd air Sasainn, mura gabhadh an Not cleachdadh ann an Alba neo-eisimeileach.
Thuirt e gun deadh cìs a chur air gnìomhachasan Shasainn le Riaghaltas Lunnainn, nan robh aca ri cosgaisean a phàigheadh airson diofar airgead a chleachdadh mu thuath 's mu dheas.
Aig a' cheann thall, 's e beachd Mhgr Salmond nach bi gnìomhachasan agus companaidhean ann an Sasainn deònach gabhail ris an sin.
Barroso
A thaobh na thuirt Mgr Barroso air an deireadh-sheachdain, tha Riaghaltas na h-Alba a' cumail a-mach gur i ceist phoileataigeach a th' ann an àite na h-Alba san Aonadh Eòrpach, 's gun gabhadh na dùthchannan eile ris, mas e 's gun tèid bhòtadh air a shon.
Anns an eadar-ama, leanaidh daoine leithid Jose Manuel Barroso agus Seòras Osborne orra a' bruidhinn a-mach, co-dhiù a' togail cheistean a bhios doirbh dhan Riaghaltas Albannach.
Is coltach gu bheil na Nàiseantaich a' feuchainn ri aire dhaoine a thoirt air falbh bho na ceistean seo, 's iad den bheachd gum bi cothrom nas fheàrr aca a' chùis a dhèanamh ma tha aire nan daoine air cùisean a tha a' toirt buaidh orra bho là gu là, leithid peinnseanan, sochairean sòisealta agus cùram cloinne, rud air a bheilear air cuideam mòr a chur sna beagan mhìosan a dh'fhalbh.
Aig an ìre seo, ge-tà, leanaidh ceistean leithid an Aonaidh Eòrpaich agus cleachdadh an Not, agus tha dùil gum bi an fheadhainn a chuireas taic ris an Aonadh airson aire nan daoine a chumail orra.


text:
Taigh-staile ga thaisbeanadh anns na Hearadh
Bha planaichan airson taigh-staile ùr anns na Hearadh rim faicinn aig taisbeanadh air an Tairbeart Diciadain.
Tha Iomairt na h-Alba, Iomairt na Gàidhealtachd 's nan Eilean agus Riaghaltas na h-Alba am measg na tha a' cur taic-airgid ris a' phròiseict air an Tairbeart, a chosgas mu £10m.
Tha Isle of Harris Distillers an dòchas gum bi mac-na-braiche Hearach air a' mhargaidh an ceann 10 bliadhna.
Thuirt Iain Murchadh MacIlleMhoire, fear às an sgìre a bh' aig an taisbeanadh: "Tha mise a' smaoineachadh gum bi e cho èifeachdach agus cho feumail ri rud a thachair ann an seo bho chionn fhada an t-saoghail.
"Ged nach biodh ann ach an dreach a chuireas e air a' bhaile. Tha bliadhnaichean on chaidh am bàgh sin a lìonadh a-steach agus cha robh càil a' tachairt," thuirt Mgr MacIlleMhoire.
Thuirt Mgr MacIlleMhoire gun robh Comhairle nan Eilean Siar agus Bòrd Leasachaidh na Gàidhealtachd aig aon àm am beachd taighean a thogail air an làraich, ach gun robh muinntir na sgìre air a bhith fada na aghaidh.
Bhathar an uair sin, agus gus an là an-diugh, a' sùileachadh pròiseict a bhiodh math 'son eacaonamaidh na Hearadh, agus thathar toilichte gur e sin a tha a-nis a' tachairt.
Luchd-turais
Coltach ri Taigh-staile Talasgair san Eilean Sgitheanach, tha dùil gun tarraing an taigh-staile ùr mòran dhaoine do na Hearadh.
"Ma thig iad cho fada ri Talasgair, thig iad dha na Hearadh," bheachdaich Mgr MacIlleMhoire.
A thaobh turasachd, thuirt e gum biodh an taigh-staile math mar àite dhan deadh luchd-turais air là fliuch, 's e glè fhaisg air làimh.
Chaidh fhoillseachadh san taisbeanadh gu bheil an sgìre air leth freagarrach airson an leithid seo de phròiseict - an t-uisge agus an aimsir am measg nam feartan as cudromaiche.
Cha b' e seo a' chiad làrach a chaidh a thaghadh anns na Hearadh. Bhathar an toiseach a' coimhead air làraich air taobh thall a' Chliseim, ach cha robh an t-uisge an sin freagarrach.
Cosnaidhean
Tha coltas gun tèid 20 cosnadh a chruthachadh san taigh-staile agus, ann an sgìre leithid na Hearadh, 's e naidheachd mhòr a tha sin.
"Thig obraichean ach cha mhair iad ach airson bliadhna, no dà bhliadhna.
"Tha sinn a' dol a dh'fhaicinn 20 duine a' faighinn obair anns na Hearadh, 's a' togail teaghlaichean.
"'S e rud mòr, mòr a tha sin agus an cois rud mar seo, thig tòrr de bhuannachdan eile agus fàsaidh rudan timcheall air.
"Tha a h-uile càil a' fàs às aona sìol beag mar siud, agus nì e feum," thuirt Mgr MacIlleMhoire.


text:
- TIOTAL
- Probhaist is A' Bh. Grigor a' bualadh am basan airson Ban-rìgh na Fèille
- EXTERNAL ID
- PAN6_111
- ÀITE
- Inbhir Nis
- SIORRACHD/PARRAIST
- INBHIR NIS: Inbhir Nis 's Am Bànath
- LINN
- 1950an
- CRUTHADAIR
- J Nairn
- NEACH-FIOSRACHAIDH
- Tasglann Dhealbhan-camara na Gàidhealtachd (IMAG)
- AITHNEACHADH MAOINE
- 20224
- KEYWORDS
- co-fharpaisean bòidhchead
probhaistean
Tha Probhaist Grigor, na shuidhe air an làimh dheis, agus a bhean, Kay, a' bualadh a basan airson ban-rìgh na fèille. Chan eil fios againn fhathast cuine bha seo. Ma tha thu ag aithneachadh duine, nach cuir thu fios thugainn
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Highland Photographic Archive


text:
Seirbheis ùr eadar Inbhir Nis is Lunnainn
Dh'fhoillsich a' chompanaidh British Airways gu bheil iad a' tòiseachadh seirbheis làitheil a-rithist eadar Inbhir Nis agus Port-adhair Heathrow ann an Lunnainn.
Tòisichidh an t-seirbheis ùr an 3mh den Chèitean an ath-bhliadhna.
Bidh an t-itealan air an t-seirbheis - an Airbus A319 - comasach air 143 neach a ghiùlain agus tha BA ag ràdh gum bi seo a' fosgladh na Gàidhealtachd ri luchd-turais agus luchd-gnothachais.
Sguir an t-seirbheis mu dheireadh a bh' aig British Airways air an t-slighe ann an 1997.
Tha strì mhòr air a bhith ann fad iomadh bliadhna 'son seirbheis a stèidheachadh às ùr eadar an dà phort-adhair, gun mòran soirbheachais.
Chuir Inglis Lyon a tha os cionn na buidhne HIAL fàilte air an naidheachd, a' togail air na cothroman a bhios ann do dhaoine air a' Ghàidhealtachd ceangal a dhèanamh le seirbheisean BA gu ruige còrr air 130 ceann-uidhe.
Thuirt Derek MacAoidh, Ministear na Còmhdhail, gu bheil seo a' fosgladh na Gàidhealtachd gu luchd-turais às gach ceàrn, rud a tha e ag ràdh a bheir togail do dh'eaconamaidh na sgìre.
Tha BA ag ràdh le cìsean agus eile gum bi suidheachain a' tòiseachadh aig £89 a Lunnainn agus air ais.


text:
- TIOTAL
- Lios Ghleann Chuidheil, Caol Loch Aillse
- EXTERNAL ID
- HCD00391
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1910an
- CRUTHADAIR
- Duncan Macpherson
- NEACH-FIOSRACHAIDH
- Ionad Tasglainn an Eilein Sgitheanaich & Loch Aillse
- AITHNEACHADH MAOINE
- 12106
- KEYWORDS
- lios
daoine
Gleann Chuidheil
B' e Gleann Chuidheil an t-ainm a bha air an taigh aig Donnchadh Mac a' Phearsain ann an Caol Loch Aillse. Bha e air ainmeachadh air a' bhaile ann an Siorrachd Obar Dheathain far an do thogadh Donnchadh. Chaidh e dhan Chaol ann an 1912 agus bha e ag obair ann fad a bheatha. San dealbh seo tha feadhainn a thadhail air. Tha aid anns an lios agus dh'fhaodadh nach eil guth aca air an nighinn air an uinneig air an làimh dheis. Màiri, an nighean aige, no 's iongantach e
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives
Faodar an dealbh seo a cheannach.
Airson tuilleadh fiosrachaidh mu cheannach is prìsean, cuir post-d gu: Skye and Lochalsh Archives


text:
- TIOTAL
- Carragh-cuimhne MhicMhuirich, Bail' Mac Ara
- EXTERNAL ID
- HC_PLANNING_01_109_1942
- ÀITE
- Caol Loch Aillse
- SGÌRE
- Taobh an Iar Dheas Rois
- SIORRACHD/PARRAIST
- ROS: Loch Aillse
- LINN
- 1970an
- CRUTHADAIR
- T. Kenneth MacKenzie
- NEACH-FIOSRACHAIDH
- Roinn Dealbhaidh Chomhairle na Gàidhealtachd
- AITHNEACHADH MAOINE
- 14144
- KEYWORDS
- carraighean cuimhne
Seumasaich
clachan cuimhne
Chaidh an stoban àrd seo de chlach-ghràin ghlas, a tha a' coimhead thar Loch Aillse, a thogail mu 1863 mar chuimhne air a' Chòirneal Dòmhnall MacMhuirich le ogha a bhràthair, Sir Ruairidh MacMhuirich, a' comharrachadh fhìor dhìlseachd. Bha Dòmhnall ann an cunnart a bheatha nuair a chùm e a' dol a' cruinneachadh nam màl air sgàth an uachdarain aige, còigeamh Iarla Shìphoirt, a bha na Sheumasach fògarraichte, agus chaidh Dòmhnall a phrìosanachadh ann an Tùr Lunnainn airson siud. Chaidh a shaoradh mu dheireadh agus thug an Rìgh Seòras l fearann dha. Chaidh a' chlach-chuimhne a bhualadh le gath dealain ann an 1927, ach chaidh a thogail buileach às-ùr le fear eile de a shliochd, Sir Coinneach MacMhuirich. Tha an carragh-cuimhne an-diugh lethach falaichte air cùl nan craobhan ach tha soidhne ann a tha a' stiùireadh luchd-tadhail thuige bho àite-stad air rathad an A87 bho Bhaile Mac Ara gu Caol Loch Aillse.


text:
- TIOTAL
- Auchtercairn School Group, 1962/63
- EXTERNAL ID
- GAIRLOCHM_1482
- ÀITE
- Achd a' Chàirn
- SGÌRE
- Geàrrloch
- SIORRACHD/PARRAIST
- ROS: Geàrrloch
- LINN
- 1960an
- NEACH-FIOSRACHAIDH
- Taigh-tasgaidh Dualchas Gheàrrloch
- AITHNEACHADH MAOINE
- 6912
- KEYWORDS
- schools
Dealbh-camara de chuid de sgoilearan aig Sgoil Uachdar Chàirn. Tha fios againn air cuid de dh'ainmean feadhainn san dealbh. A' tòiseachadh air an làimh chlì:
Sreath cùil: Fionnlagh Mac an t-Saoir; Iain MacIllEathain à Baile na Lùib; Iain MacIlleathain às an Allt Bheithe; Ailean Mac an Lèigh à an Allt Bèithe; Derek Gault à Geàrr Loch; Dòmhnall MacCoinnich às a Lòn Mhòr; Iain Siosal às an Allt Bèithe agus Peadar Caimbeul às an Allt Bheithe.
Sreath aghaidh: Seonag Urchadan à Geàrrloch; Jeanette MacCoinnich às Eàrradal bho thuath; Alda NicCoinnich à Geàrrloch; Seonag NicÌomhair far an Leathad; Sìne Anna NicIllEathain às an Allt Bheithe; Màiri NicÌomhair às an Fhaithir Mhòr; Sandra Crighton agus Anna Crighton (càraid) Meallan Theàrlaich; Seonag NicCoinnich às an Allt Bheithe; Caroline Mac a' Phearsain às a' Portaigil.
S dòcha gum bi an ìomhaigh seo ri faotainn airson a ceannach.
Airson tuilleadh fiosrachaidh mu cheannach is mu phrìsean cuir post-d gu:
Gairloch Heritage Museum


text:
A’ Dol Dhachaigh le Iain Mac a’ Ghobhainn
An Coigreach le Iain Mac a’ Ghobhainn
Bùrn le Iain Mac a’ Ghobhainn
Feoil a’ Gheamhraidh le Iain Moireach
Briseadh na Cloiche le Iain Moireach
Mar Chuimhneachan le Ruairidh MacThòmais
Ann am Bosnia le Iain Mac a’ Ghobhainn
Aon Fheasgar le Pòl MacAonghais
An Duine Dubh le Iain Mac a’ Ghobhainn
Na Bleideagan le Dòmhnall Iain MacÌomhair
An Taghadh le Iain Mac a’ Ghobhainn
An Aghaidh Choimheach le Iain Moireach
Ath-aithne le Màrtainn Mac an t-Saoir
Eu-ceartas Ait le Cairistiona Stone


text:
BSGI a-nise gun cheannard
Tha am buaireadh mu cheannas Bun-sgoil Ghàidhlig Inbhir Nis a' leantainn agus an sgoil a-nise air an ceannard eadar-amail aice a chall.
Dh'innis Comhairle na Gàidhealtachd do phàrantan gun robh Annika Jansson a' fàgail às dèidh mar nach deach a cur san dreuchd air cùmhnant maireannach.
'S i an aon thagraiche a bh' ann.
Ged a bha i na ceanard eadar-amail airson còrr is dà bhliadhna, bha cuid de phàrantan agus Comann nam Pàrant Inbhir Nis gu làidir an aghaidh ceannard gun Ghàidhlig a chur san obair làn-ùine.
Dhearbh a' Chomhairle Dimàirt gun robh a Bh.Ph. Jansson a' fàgail na sgoile agus gun tèid i gu sgoil air choireigin eile ann an sgìre Inbhir Nis.
Thuirt iad gun tèid an obair a shanasachd a-rithist agus gu bheil còmhraidhean a' leantainn mun dòigh as fheàrr an sgoil a stiùireadh san eadar-ama.
Tàmailteach
Tha an suidheachadh air cuid de phàrantan fhàgail tàmailteach.
"Bu chòir dhaibh an obair a thoirt air ais dhi," thuirt tè de na pàrantan, Sarah NicIain.
"Nach eil e nas fheàrr ceannard a bhith ann aig a bheil eòlas air an sgoil agus a' chlann aice fhèin san sgoil?
"Nach eil e nas fheàrr cuideigin a bhith ann seach an obair a bhith bàn?
"Tha mi a' smaoineachadh gun tig pàrantan eile air adhart oir tha coltas ann nach eil ann ach aona bhuidhinn bheag a tha a' creidsinn gun robh seo a' toirt buaidh air an sgoil.
"Chanainn-sa gu bheil a' mhòr-chuid de phàrantan ag aontachadh gun robh còir aig a' Chomhairle a bhith air an obair a thoirt do dh'Annika Jansson, 'son faicinn ciamar a gheibheadh i air adhart," thuirt i.


text:
Stiùiriche ùr aig Clò Mòr Innse Gall
Tha a' chompanaidh Clò Mòr Innse Gall air stiùiriche ùr fhastadh airson neartachadh a dhèanamh air ìomhaigh a' chlò agus na marcaidean anns a bheileas ga reic a leudachadh.
Tha eòlas aig Màiread NicLeòid mar an tè a thoisich an roinn-dachaigh dhan chompanaidh Johnston's of Elgin, agus tha i cuideachd na ceannard air leasachadh roinneil do dh'Iomart na Gàidhealtachd 's nan Eilean.
Tha i a-nise an dòchas margaid a' Chlò Mhòir a dhèanamh nas motha agus nas làidire.
"Tha mi ag obair còmhla ris na daoine anns a' mhuilinn 's tha sinn a' coimhead airson mhargaidean ùra," thuirt i.
"Tha sinn ag obair còmhla ri daoine a tha a' dèanamh bhrògan 's a' dèanamh accessories mar bhagaichean-làimhe 's criosan agus a h-uile seòrsa rud leis a' chlò.
"'S tha sinn ag iarraidh coimhead feuch dè eile a dh'fhaodas sinn a dhèanamh sna margaidean a tha sin," thuirt i.


text:
An-dràsta, tha sgrìobadh lìn air a bhith na ro-innleachd gnìomhachais riatanach le cha mhòr a h-uile buidheann a 'gabhail ris. Gu mì-fhortanach, cha deach brath iomlan a dhèanamh air an dòigh air sgàth dùbhlain sònraichte. Gu dearbh, faodaidh tu rannsachadh air-loidhne a dhèanamh gus an t-susbaint a tha thu ag iarraidh fhaighinn, agus faodaidh tu lethbhreac a dhèanamh dheth. Ach, chan eil sin comasach ach beagan fiosrachaidh. Feumaidh tu cinnteach gu bheil inneal sgrìobadh lìn ann gus am bi mòran de dhàta ann. Is e an dùbhlan as motha an seo an riatanas air eòlas phrògraman - luxury shop ???????? ???????.
Feumaidh tu ìre shònraichte de eòlas agus eòlas prògramachaidh a bhith agad gus an urrainn dhut a 'chuid as motha innealan sgrìobadh lìn a dhealbhadh ceart. Ach chan eil ach prògraman aig beagan dhaoine. A bharrachd air sin, tha inneal sgrìobadh lìn a 'còdachadh gu math trang agus a' toirt ùine gu prògraman eadhon eòlach. Gus cùisean a dhèanamh nas miosa, is dòcha gum feum thu còd a 'bhathar-bhog agad atharrachadh airson gach làrach-lìn cuimsichte oir tha gach làrach air leth. Is e seo as coireach gu bheil an inneal sgrìobidh ùr seo air a bhith air a thoirt leis an t-saoghal le stoirm. Chan eil feum air eòlas prògramadh, agus tha e èifeachdach. Is e ainm an inneil OutWit Hub
Tha OutWit Hub an-dràsta na cuir-ris Firefox a ghabhas a luchdachadh sìos agus a stàladh air do bhrabhsair. Leis a 'bhathar-bhog, sgrìobidh tu diofar làraich-lìn le glè bheag de chlican de do luchag. Ged a tha na comasan aig a 'phrògram a bhith a' sgrìobadh diofar sheòrsaichean làraich-lìn le roghainnean bunaiteach, faodaidh tu cuideachd a thionalachadh a rèir do fheumalachdan.
Seo mar a chleachdas tu am bathar-bog
Feumaidh tu a luchdachadh a-nuas bho stòr add-Mozilla agus stàlaich e san bhrobhsair Firefox agad. Às deidh an stàladh, cha toir an t-add-a-steach buaidh gus an ath-thòisich thu am brabhsair agad. Gheibh thu cuid de roghainnean sìmplidh sìmplidh air clàr clì an iarrtais. Ged a tha na roghainnean sin bunaiteach, tha iad gu leòr airson tiotal agus teacsa a dhìth o làrach-lìn no aon de na ceanglaichean air an duilleig.
Ach, chan urrainn dha na roghainnean bunaiteach gnìomhan adhartach lìn sgrìobadh a dhèanamh. Ma tha feum agad air roghainnean adhartach, feumaidh tu a dhol gu Automators, agus an uairsin gluais gu roinn Scrapers. Thèid còd stòr do dhuilleag lìn targaid a thaisbeanadh an seo. Is e an ath cheum coimhead air na feartan tagged anns a 'chòd. Faodar an cleachdadh mar chomharran airson na h-eileamaidean dàta a tha a dhìth mus cuir thu às.
A-nis, bu chòir dhut na raointean "Marker before" agus "Mark after" a lìonadh, agus briog air a 'phutan gnìomh. Às dèidh sin, chan fheum thu ach suidhe air ais agus coimhead air mar a nì OutWit Hub an obair aice. Tha am prògram seo a 'toirt dhut an t-saorsa a bhith a' cleachdadh iomadh neach-sgrìolaidh aig an aon àm, agus mar sin a 'leasachadh ùine rèiteachaidh.
Chan eil seo ach modh coitcheann airson dàta a tharraing. Bidh earrann sgrìobhainnean an tuilleadain a 'tighinn le diofar thursan-teagaisg airson iarrtasan / feuman togail stuthan eadar-dhealaichte. Gheibh thu na pròiseasan nas luaithe agus nas fhasa nuair a bhios tu gan maidseadh. Mar sin, tha e do-dhèanta sgrùdadh a dhèanamh air na clasaichean teagaisg gu cràbhach.
Tha comasan aig OutWit Hub airson làimhseachadh dàta iom-fhillte a làimhseachadh leis na iomadh obair adhartach aige. Mar sin, is dòcha gum feum thu a bhith a 'tuigsinn cleachdadh gach gnìomh. Mar eisimpleir, gus fiosrachadh a tharraing bho ghrunn làraich targaid aig a bheil structaran co-ionann, feumaidh tu an gnìomh ris an canar "Format Column".
Ann an co-dhùnadh, tha OutWit Hub na bhreabadh mòr a 'sgrìobadh dàta airson an dà phrògram agus luchd-prògramachaidh nach eil. Tha iomadh gnìomh ann cuideachd a bu chòir dhut ionnsachadh. Na gnìomhan as iom-fhillte a bhios tu a 'cleachdadh, nas luaithe agus nas fheàrr, bidh na toraidhean agad a' sgrìobadh air an lìon.


text:
- TIOTAL
- Tabhartas Fearainn gu Uilleam Mac a' Ghobhainn, Carolina a Tuath
- EXTERNAL ID
- Z_GB232_D928_A_I_02
- ÀITE
- Carolina a Tuath
- DEIT
- 1769
- LINN
- 1760an
- NEACH-FIOSRACHAIDH
- Lìonradh Thasglann na Gàidhealtachd
- AITHNEACHADH MAOINE
- 5520
- KEYWORDS
- tabhartasan fearainn
USA
planntachas
eilthireachd
eilthirich
colonaidhean
Tha an teisteanas seo, leis an deit 6 Cèitean 1769, a' buileachadh 100 acair fearainn aig Richland Creek, meur de McLendons Creek, ann an siorrachd Chumberland, Carolina a Tuath, air Uilleam òg Mac a' Ghobhainn. Tha an teisteanas a' toirt làn thuairisgeul air an fhearann agus bha e clàraichte aig oifis an Àrd-neach-sgrùdaidh aig Wilmington.
Tha an sgrìobhainn mar phàirt de Thasglann JLM Mitchell aig Comann Gàidhlig Inbhir Nis. Bhuineadh an Siorraidh Seumas Lachlann Màrtainn Mitchell (a rugadh 13 Ògmhios 1929) do dh'Inbhir Nis agus bu mhac e don dotair ainmeil Lachlann Mitchell. Rinneadh siorraidh làn-ùine dhe ann an Dùn Èideann ann an 1978 agus thug e seirbheis an sin gus an do leig e dheth a dhreuchd ann an 1995. Chaochail e air 26 Samhain 2001.


text:
Tha tursachan Chalanais air taobh sear Loch Ròdhaig ann an Leòdhas. Tha còrr is 20 carragh eadar-dhealaichte air an làraich, a chaidh a thogail o chionn 3,000 is 4,000 bliadhna.
'S e 'Calanais I' a th'air an fhear as ainmeile is tha mu 50 clach ann, le 13 dhiubh ann an cearcall mu thimcheall na cloich as àirde (a tha mu 16 troigh is 5 tunna) anns a' mheadhan. Tha sreath dhùbailte de chlachan a' dol gu tuath, a' cruthachadh slighe. Tha sreathan de chlachan singilte a' dol an ear, an iar is deas on chearcall sa mheadhan. Thathar den bheachd gun robh na loidhnichean eadar-dhealaichte a' comharrachadh puingean sònraichte ann an Cuairt na Gealaich. Bidh e coltach nach robh an làrach a' ciallachadh càil dhan fheadhainn a thog e às dèidh 800BC is dh'fhàs mòine thar nan clachan. Chaidh mu 6 troighean de mhòine a ghlanadh ann an 1857, a' toirt nan clachan am follais a-rithist.
Tha an dealbh seo air a thoirt o 'Our Ancient Monuments and the Land Around Them', le Teàrlach Philip Kains-Jackson (1880)


text:
Chan urrainnear dearmad a dhèanamh air tatùthan rionnag agus chan eil daoine air am fàgail ro-làimh cuideachd le fir is boireannaich fasanach. Chunnaic sinn daoine ainmeil a 'faighinn grèim air an tattoo seo air sgàth cho brèagha' sa tha e. Nuair a chì thu na reultan san adhar, tha iad daonnan sùbailte agus brèagha.
Tha an cosgais a bhith a 'faighinn tattoo eadar-dhealaichte bho àite gu àite. Tha ìrean prìsean eadar-dhealaichte aig luchd-ealain airson an cuid sheirbheisean. Chan eil agad ri dhèanamh ach ùine a ghabhail gus rannsachadh a dhèanamh air loidhne air-loidhne gus prìs chothromach fhaighinn air tatù cho àlainn mar seo.
Cute Star Tattoo
Is e a 'chiad rud a dh'fheumas tu a dhèanamh a bhith a' rannsachadh. Chan fheum thu maitheanas dhut fhèin ma gheibh thu tattoo a tha gu math dona. Tha an nàire agus an traum-beatha rudeigin nach eil thu ag iarraidh a bhith ag iarraidh do nàmhaid.
Tatù Rionnag ghualainn
A 'coinneachadh ri daoine a tha math ann a bhith a' tarraing tattoos mar seo, feumaidh tu an toradh sin a choileanadh a dh 'fheumas tu air do chorp. Le na mìltean de dhealbhaidhean a-muigh an sin airson taghadh a dhèanamh, tha a bhith a 'faighinn a-steach gu bhith na shàr sholas a tha gu math prìseil an-diugh.
Tatto Star Star
Tha dealbhadairean ann a tha air speisealachadh a dhèanamh air diofar tatù. Is e an rud math as urrainn dhut a dhèanamh dhut fhèin neach-ealain fhaighinn a tha speisealaichte san tattoo seo. Thairis air na bliadhnaichean, tha daoine air tòiseachadh a 'dol airson tatù. Na bi a 'dol airson luchd-ealain a tha ag ionnsachadh.
Tatù Star Star
Is dòcha gur e rud uabhasach a tha seo a dhèanamh oir is dòcha gum faigh thu tatù nach biodh a 'coimhead cho math ri seo.
Tatto làn-choileanta
Tha diofar dhealbhaidhean ann air an urrainn dhut taghadh bho air-loidhne. Leis an dealbhadh seo, chan eil thu a 'faireachdainn a-mach às an àite. Bidh sinn a 'toirt comhairle do dhaoine tadhal air bùithtean mòra tatù airson do chuideachadh a' dèanamh coimeas eadar na roghainnean agad mura h-eil thu riaraichte leis na dealbhaidhean air-loidhne.
Tatù Rionnag Colorful
Tha an tatù seo glè bhrèagha oir bha e air a suidheachadh gu math air a 'bhodhaig. Chan eil pàirt sam bith den chorp far nach urrainn do tattoo coimhead glic. Chunnaic sinn a 'chiad uair daoine a' cleachdadh tattoos air cuid de raointean fa leth.
Tatù Star Star
Cha bu chòir dhut bargan a dhèanamh nuair a thig e gu ìrean slàinte pàircean. Mura h-eil thu riaraichte le inbhe a 'phàighidh, bu chòir dhut a bhith air a dhiùltadh. Is e do shlàinte an rud as cudromaiche airson beachdachadh an toiseach mus tèid tatù a dhèanamh.
Tatù Rionnag ghualainn
Nuair a bhios tu a 'bùth timcheall, tha e gu math furasta prìs chothromach fhaighinn airson do tatù. Cha leig thu a-riamh cron a dhèanamh air do shlàinte ma tha thu a 'faighinn tattoo
Tatù Flower Star
Is e seo an t-adhbhar a bu chòir dhut an t-eòlaiche tatù a chleachdadh. Tha mòran eòlaichean a tha a-muigh an sin gus taic a thoirt do nàdair cruthachail nuair a thig e gu bhith a 'faighinn tatù mòr mar seo.
Dealbhadh Tùta Rionnagan bhoireannaich
Tha tòrr bhrìgh ann a thig le bhith a 'cleachdadh #star tatùthan air a 'bhodhaig. tùs ìomhaigh
Tha fios gu bheil rionnagan a 'samhlachadh miannan dhaoine agus is e an adhbhar a tha mòran dhaoine a' dèanamh feum dhiubh. tùs ìomhaigh
Chan urrainnear an tlachd agus an t-àilleachd a tha a 'tighinn le cleachdadh nan reultan a thoirt air falbh agus is e sin as coireach gu bheil iad air a bhith measail air na làithean sin. tùs ìomhaigh
Tha pailteas de dhealbhaidhean ann as urrainn dhut taghadh nuair a tha thu airson rionnag fhaighinn. Faodaidh na tattoos rionnag a bhith sìmplidh ach cuideachd toinnte a rèir an seòrsa rionnag a dh 'fhaodadh tu iarraidh. tùs ìomhaigh
Tha diofar dhòighean ann gum faod thu do rionnag coimhead air leth sònraichte leis an dòigh sa bheil thu a 'sgeadachadh do rionnag no eadhon cuir cruthan no dealbhaidhean eile ris. tùs ìomhaigh
Tha tòrr roghainnean ann agus cothroman gun chrìoch nuair a nì sinn feum de reultan mar tattoos. tùs ìomhaigh
Tha eòlaichean ainmeil gu math measail air rionnagan agus daoine fa leth a 'dèanamh feum den rionnag as toigh leotha a' mhòr-chuid. Faodar cleachdadh nan reultan a chleachdadh gus cuideigin a tha cho sònraichte dhaibh a riochdachadh. tùs ìomhaigh
Le bhith a 'cleachdadh rionnag, is urrainn dhut cuideigin a chomharrachadh gu furasta nad bheatha. Faodaidh an rionnag a bhith na cheangal sin a chuidicheas tu a 'cumail cuideigin faisg ort. Faodaidh a h-uile duine feum a dhèanamh de seo #tattoo ciallachadh gum faod duine no boireannach a bhith ga chleachdadh. tùs ìomhaigh
Faodaidh rionnagan tighinn le diofar mheudan agus cumaidhean. A bheil thu ag iarraidh an dealbhadh seo? Tha na tattoos dealbhaidh seo a 'tighinn a-steach eadar-dhealaichte #dealbhaidhean agus meudan. Is dòcha gum bi cuid dhiubh mar an reultan a tha iad a 'coimhead agus uaireannan, is dòcha gum bi iad a' coimhead beagan fiadhaich tùs ìomhaigh
Tha e uile an crochadh air dè as urrainn don tatùisiche a dhèanamh. Chan eil innse dhut dè as urrainn dhut a choileanadh nuair a tha thu airson an tattoo rionnag àbhaisteach agad fhaighinn. tùs ìomhaigh
Tha an dealbhadh seo cho iongantach le a dathan agus cumaidhean. Do bhoireannaich a tha nam fashonistas, bidh iad gu cinnteach ga meas. Nach eil thu a 'smaoineachadh sin? Is e seo aon dealbhadh cruthachail a tharraingeas mòran aire don neach-cleachdaidh. tùs ìomhaigh
Mu dheireadh, is e rionnagan aon de na tattoos as fheàrr a dh'fhaodas boireannach sam bith a chleachdadh gus an aithris tattoo sin a dhèanamh. tùs ìomhaigh


text:
- TIOTAL
- 'Horizon'
- EXTERNAL ID
- AB_LL_YVONNE_GRAY_02
- DEIT
- 2008
- LINN
- 2000an
- CRUTHADAIR
- Yvonne Gray
- NEACH-FIOSRACHAIDH
- Am Baile
- AITHNEACHADH MAOINE
- 1452
- KEYWORDS
- claistinneach
cruthan-tìre litreachais
Chaidh an rann 'Horizon' a sgrìobhadh le Yvonne Gray. Tha e air a leughadh an seo leis an ùghdar.
Horizon
Friday afternoon, late in the year.
In fading light we follow the track
along the shore from Mar Wick
out to the boat nousts at Sand Geo.
In the south west the sky glows.
Along the horizon
vast forms lie hunched:
Ben Klibreck, Ben Loyal, Ben Hope
then angled peaks stacked together:
Foinaven, Cranstackie, Ben Spionnaidh
a far off fleet of dark sails
tilted towards the Atlantic.
Rugadh Yvonne Gray ann an Siorrachd Àir agus dh'fhàs is suas ann an Siorrachdan Roinn Friù, Lannraig agus Meadhan Lodainn. Rannsaich i Beurla aig Oilthigh Dhùin Èidinn mus do ghluais i a Shiorrachd Aonghais far an robh i a' teagasg Beurla agus an oboe fad ochd bliadhna. Tha i a' fuireach ann an Arcaibh o 1990 agus tha i a-nis a' teagasg Beurla pàirt-ùine. Tha ceòl a' còrdadh rithe agus cluiche an oboe agus a' chor anglais. Tha i pòsta agus tha triùir mhic aice.
Tha na rannan bàrdachd aig Yvonne air am foillseachadh gu farsaing ann an cruinneachaidhean, an irisean agus ann am pàipearan eile ann an Alba, nam measg 'Cencrastus', 'New Writing Scotland 18, 19 and 20' (ASLS) agus 'Poetry Scotland'. 'S i am Bàrd Sònraichte ann an 'NorthWords 33' agus ann an 'Sandstone Review 3'. Fhuair i Bursaraidh Sgrìobhadair Comhairle Ealain na h-Alba ann an 2002 agus Duaisean Leasachaidh Sgrìobhadairean o Hi-Arts ann an 2004 is 2008. Chaidh a' chiad chruinneachadh slàn aice, 'In the Hanging Valley', fhoillseachadh le Two Ravens Press ann an 2008.
Am measg a co-obair tha 'Rationed Air', foillseachadh cuibhrichte de sgrìon sìoda le bàrdachd is deilbh a chaidh an dèanamh leis an neach-ealain Carol Dunbar airson taisbeanadh Fèis an Naoimh Mhànais 2000 - 'Artists? Books', agus cuideachd 'Between the Terminals', film stèidhichte air pìos bàrdachd aice a chaidh a dhèanamh leis an riochdaire bhidio Tim Fitzpatrick agus an sgrìobhadair Kevin Coffey airson Fèis an Naoimh Mhànais 2001. Rinn i obair ann am 'Flows and Traces', co-obair aig dà sgrìobhadair agus dà shnaidheadair ann an 2004-05 agus, an obair as ùire aice, 'Mailboats', pròiseact anns an robh ochd bàird agus ochd snaidheadairean ann an Arcaibh 's an Sealtainn an sàs.


text:
Taic ga thoirt do phlanaichean an t-Òib
Chaidh aontachadh aig coinneimh ann an Sgoil an t-Òib oidhche Dhiluain gum bu chòir seann togalach na sgoile a ghabhail thairis leis a' choimhearsnachd.
Bhathas airson faighinn a-mach an robh muinntir na coimhearsnachd fhathast a' cur taic ris na planaichean, 's iad am beachd gum bi leithid gym, cafaidh agus ionad-nigheadaireachd anns an togalach.
Nochd faisg air 100 duine aig a' choinneimh agus bha còrr is 60 dhiubh sin deònach cuideachadh leis an obair.
Tha còrr is bliadhna ann bho thòisich an iomairt 'son an togalach a ghabhail thairis.
Cosgais
Chan eil fios aca fhathast dè na chosgas an togalach nuair a cheannaicheas iad e bho Chomhairle nan Eilean Siar.
Thuirt Patricia NicLeòid bhon bhuidhinn-stiùiridh gum feumar tòiseachadh a-nis air airgead a chruinneachadh.
Tha iad mu thràth air còrr is £2,000 a thogail.
Tha cothrom cuideachd ga thoirt do mhuinntir an àite innse ma tha beachdan aca mu mar a ghabhas rùm mòr eile anns an togalach a chur gu feum.


text:
Rinneadh gàirdeachas mòr ris a’ chiad nobhail le Ann Leckie, Ancillary Justice, nuair a thàinig i a-mach an clò an-uiridh. Bha Ancillary Justice gu h-iongantach soirbheachail. Choisinn an nobhail na trì duaisean a bu mhotha ann am ficsean-saidheans ann an 2014: Duais Hugo, Duais Nebula agus Duais Arthur C. Clarke, agus a bharrachd air càileachd an sgrìobhaidh innte, rinneadh mòran iomraidh air a’ choltas eadar Ancillary Justice agus an t-opra-fàinis aig Iain M. Banks. Dhùisg an coimeas ri Banks m’ aire gu sònraichte, agus nuair a thàinig an darna nobhail aig Leckie a-mach o chionn greis, Ancillary Sword, ghabh mi an cothrom an dà nobhail a leughadh, tè mu sheachd.
’S e Acillary Justice agus Ancillary Sword a’ chiad dà nobhail ann an sreath de thrì, suidhichte ann an siobhaltas eadar-reultach dan ainm, Iompaireachd na Radch, fo cheannas aintighearna a tha beò mar inntinn-lìonraidh air a sgaoileadh eadar…
Amharc ar an alt bunaidh 576 d’fhocla eile


text:
- TIOTAL
- 'Alto-Relievos' aig Cill Bhearaidh, Cnapadal
- EXTERNAL ID
- QZP40_2408_P014
- ÀITE
- Cill Bhearaidh
- SGÌRE
- Meadhan Earra-Ghàidheil
- SIORRACHD/PARRAIST
- EARRA-GHÀIDHEAL: Cnapadal a Deas
- DEIT
- 1875
- CRUTHADAIR
- T P White
- NEACH-FIOSRACHAIDH
- Leabharlainn na Gàidhealtachd
- AITHNEACHADH MAOINE
- 31490
- KEYWORDS
- snaidheadh
clachan
gràbhaladh
leacan
uaighean
ridirean
gaisgich
blàr
Tha Cill Bhearaidh air tìr-mòr, eadar Loch Caolisport is Loch an Tairbeairt an Iar ann an Cnapadal. Tha an eaglais aig Cill Bhearaidh coisrigte gu Naomh Berach, abaid Cluain-Cairpthe ann an Roscommon, no gu Naomh Barr. Tha cruinneachadh de chlachan snaidhte is leacan-uaghach o thoiseach nam meadhan linntean anns an eaglais. Chaidh na clachan an cruinneachadh o Oighreachd Chill Bhearaidh.
Tha an dealbh a' sealltainn dà chloich shnaidhte 'high relief'. Tha na dhà a' sealltainn ìomhaighean de ridirean sgeadaichte airson blàr. 'S e am fear air an taobh chlì am fear a b'fheàrr air a ghlèidheil. Tha aingeal ri taobh ceann a' ghaisgich air a' chloich eile, le sleagh na làimh. Chaidh na h-ìomhaighean a chur nan seasamh ann am balla taigh-adhlacaidh teaghlaich ann an Cille Bhearaidh.
Chaidh an dealbh seo a thoirt o 'Archaeological Sketches in Scotland: Knapdale and Gigha', le Caiptean TP MacGilleBhàin (1875)


text:
Tha cuimhne agam nuair a bha Mill a h-Uile Rud air an rathad anns an Roinn Eòrpa còmhla ri Oi Polloi, ge be càite an robh sinn, gum bruidhneadh Ruairidh bho Oi Polloi ris an èisteachd ann an cànan na dùthcha, agus bha nàire orm, mar Ameirgeanach àbhaisteach, nach robh agam ach a’ Bheurla (uil, agus a’ Ghàidhlig). Seo Ruairidh agus na balaich ann am Berlin a’ cluich a’ chiùil ana-faisich Oi beagan seachdainean air ais, le Roddy còir (Na Gathan, An t-Uabhas, Atomgevitter) air an t-siont. Ròcamaid!
Leanaibh sinn air Twitter:
Ceòl nan Speuran
Làraichean
- "Clach-mhìle ann an litreachas na Gàidhlig." -Cothrom
- "Còrdaidh Saorsa riut agus tha mi ga mholadh." - An t-Albannach
Cùrsa Memrise ACDD
Roinnean-seòrsa
- ceòl (25)
- corpas ficsean-saidheans (14)
- fànas (18)
- Ficsean-saidheans (76)
- FS Gàidhlig Tràth (8)
- naidheachd (79)
- punc (17)
- saibeirneatachd (27)
- SF (6)
- Uncategorized (2)
- Còraichean nan iomhaighean le CLÀR 2011, 2013, cleachdte le cead.


text:
’S ann à Sasainn a tha Richard Morgan, ach tha e a-nis a’ fuireach ann an Alba. ’S e Altered Carbon a’ chiad nobhail aige, agus a’ chiad nobhail anns an trianachd a sgrìobh e mun charactar, Takeshi Kovacs, saighdear marsanta ann an saoghal far an urrainnear gluasad bho chorp gu corp agus far a bheil beatha ga reic mar bhathar. Tha Altered Carbon na chothlamadh de dh’opra-fànais, de shaibear-punc dorcha agus de dh’fhicsean-saidheans cogail, ach leis a’ chuideam as treasa air an taobh saibear-punc. Tha buaidh Raymond Chandler gu math soilleir ann an sgeul na nobhail: Kovacs ann an San Fran Siosgo agus e ag obair mar lorgair prìobhaideach, le femme fatale air a thòir, daga teth na làimh, agus cainnt shearbh aoireil na bheul. Tha e glè spòrsail agus tha deagh chluais aig Morgan; chuirinn an sgrìobhadh aig Morgan an coimeas ri Chandler cuideachd: ruitheam gun-spàirn ann agus ealanta èibhinn ann am mòran àiteachan. Tha mi a-nis a’ leughadh tron dà nobhail eile anns an trianachd, Broken Angels agus Woken Furies. Ged a tha an sgrìobhadh a cheart cho math, tha Broken Angels nas coltaich ri ficsean-saidheans cogail dìreach, agus mar nach eil mi cho measail air an genre sin, cha do chòrd e rium chun na h-aon ìre, ach tha mi letheach-slighe tro Woken Furies a-nis — tha Kovacs air ais ag obair mar lorgair prìobhaideach, an turas seo air a’ phlanaid-dhachaigh aige fhèin — agus is gann gum b’ urrainn dhomh a chur sìos.
Leanaibh sinn air Twitter:
Ceòl nan Speuran
Làraichean
- "Clach-mhìle ann an litreachas na Gàidhlig." -Cothrom
- "Còrdaidh Saorsa riut agus tha mi ga mholadh." - An t-Albannach
Cùrsa Memrise ACDD
Roinnean-seòrsa
- ceòl (25)
- corpas ficsean-saidheans (14)
- fànas (18)
- Ficsean-saidheans (76)
- FS Gàidhlig Tràth (8)
- naidheachd (79)
- punc (17)
- saibeirneatachd (27)
- SF (6)
- Uncategorized (2)
- Còraichean nan iomhaighean le CLÀR 2011, 2013, cleachdte le cead.


text:
- TIOTAL
- Planaichean Ospadail Bheag Chrombaigh, 1892
- EXTERNAL ID
- HLH_DEWAR100_025
- ÀITE
- Cromba
- SIORRACHD/PARRAIST
- ROS: Crombaidh
- DEIT
- 1892
- LINN
- 1890an
- NEACH-FIOSRACHAIDH
- Highland Archive Centre
- AITHNEACHADH MAOINE
- 1671
- KEYWORDS
- Comataidh Sheirbheisean Meidigeach na Gàidhealtachd 's nan Eilean
Aithisg Dheòirich
Comataidh Dheòirich
Bha a' mhòr-chuid de na h-ospadalan nan suidhe sna h-àiteachan far an robh barrachd dhaoine còmhla, 's mar sin cha robh e furasta do euslaintich bho sgìrean iomallach faighinn thuca, ged a bhiodh leabaidh ann dhaibh. Bha gainnead airgid agus gainneadan eile a' fàgail cuid ospadalan dùinte pàirt den bhliadhna no a' lùghdachadh àireamh nan euslaintich a leigeadh iad a-steach.
Tha an t-ìomhaigh seo mar phàirt de thaisbeanadh air loidhne a' comharradh ceud bliadhna Chomataidh Seirbheisean Meidigeach na Gàidhealtachd 's nan Eilean, agus glè thrice thathas a' toirt iomradh air mar Chomataidh Dheòirich an dèidh a chathraiche Sir Iain Deòir BP. Chuir aithisg a' Chomataidh air dòigh an t-slighe airson a' chiad seirbheis slàinte air an t-saoghal, Seirbheis Meidigeach na Gàidhealtachd 's nan Eilean, a rinn cruth-atharrachadh air solar meidigeach agus a tha air a mheasadh mar ro-theachdaire Seirbheis Nàiseanta na Slàinte.
Cliog > an seo airson a dhol gu toiseach an taisbeanaidh.


text:
Urmia
'S e baile mòr agus sgìreachd (Farsi: شهرستان) air an àirde an iar-thuath Ioràn a th' ann an Urmia (IPA: oɾumiˈje, Farsi/Asarbaideànais: ارومیه, seann ainm: رضائیه). Tha Urmia suidhichte faisg air na crìochan leis An Tuirc agus Siria, ri taobh na h-Aibhne Shahar Chay, eadar Erbil agus Tabriz san roinn (Farsi: استان) Asarbaideàn an Iar, shuas aig 1,332m os cionn ìre na mara. Tha 680,228 duine a' fuireach ann.[1] 'S e an deicheamh baile as motha na dùthcha a th' ann cuideachd.
Susbaint
Eachdraidh[deasaich | deasaich an tùs]
Bha am baile na cholonaidh Impireachd nan Otomanach gus a chaill Ahmed I e ann an 1606.[2] Rinn feachdan Otomanach sgrios-cinnidh air na h-Airmeinich an seo aig àm Cogadh a' Cheusair.[3]
Daoine Ainmeil[deasaich | deasaich an tùs]
Bailtean Co-cheangailte[deasaich | deasaich an tùs]
Iomraidhean[deasaich | deasaich an tùs]
- ↑ Cunntas-sluaigh na Stàite
- ↑ Finkel, Caroline. Osman's Dream: The Story of the Ottoman Empire, p.175. Basic Books, 2005. ISBN 0-465-02396-7
- ↑ Armenian Genocide
- ↑ Stanford


text:
Murtair a theich ga ghlacadh
Fhuair na Poilis grèim air Seumas Casey, a theich às a' phrìosan san Dùbhlachd an-uiridh.
Chaidh Casey, a tha 50, a chur dhan phrìosan 'son fear a bha na mhanaidsear air cluba sòisealta ann an Inbhir Ghòrdain, Iain MacBheatha, a mhurt.
Chaidh a dhìteadh ann an 1991 agus chaidh a leigeil ma sgaoil, fo chùmhnantan, ann an 2002.
Chaidh a chur air ais dhan phrìosan às dèidh beagan sheachdainnean ge-tà, airson a bhith ri mèirle le gunna ann an oifis-puist ann an Lodainn an Iar.
Chaidh binn prìosain 14 bliadhna a chur air.
Theich e bho phrìosan fhosgailte Caisteal Hunndaidh air an 10mh là den Dùbhlachd.
Thuirt Poilis na h-Alba gun deach a chur an grèim a-rithist ann am Manchester.


text:
Tubaist-rathaid mhairbhteach an Leòdhas
- 8 An t-Ogmhìos 2015
- Sgaoil post air Facebook
- Sgaoil post air Messenger
- Sgaoil post air Twitter
- Sgaoil post air Post-D
- Sgaoil post air Facebook
- Sgaoil post air WhatsApp
- Sgaoil post air Messenger
- Sgaoil post air Twitter
-
Sgaoil
Sgaoil post airTha na ceanglaichean seo air an taobh a-muigh agus fosglaidh iad ann an uinneig ùir
-
Post-DSgaoil post air Post-D
-
-
MessengerSgaoil post air Messenger
-
MessengerSgaoil post air Messenger
-
Dèan lethbhreac den cheangail seoMu sgaoileadh
Tha na ceanglaichean seo air an taobh a-muigh agus fosglaidh iad ann an uinneig ùir
-
Chaidh fireannach a bhàsaich ann an tubaist-rathaid ann an Leòdhas air an deireadh-sheachdain ainmeachadh.
Thuirt na Poilis gun robh Aonghas Sisealach, 42, a' fuireach an Càrlabhagh.
Bha e air motor-baidhsagail nuair a thachair an tubaist mu 1:30f Disathairne.
Thachair an tubaist faisg air ceann-rathad Bhrù.


text:
27 an Lùnastal
'S e 27 an Lùnastal an 239mh latha dhen bhliadhna a rèir a' Mhìosachain Ghriogaraich (240mh ann am bliadhna-leum). Tha 126 latha air fhàgail gus deireadh na bliadhna.
Susbaint
Tachartasan[deasaich | deasaich an tùs]
- 1991 - Neo-eisimeileachd Mholdàibhia bhon Aonadh Sobhiat.
- 2003 – Thàinig Màrs as fhaisge air an Talamh anns na bliadhnaichean 60,000 mu dheireadh.
Breithean[deasaich | deasaich an tùs]
- 1872 - Carl Bosch, ann an Köln. Ceimigear às a' Ghearmailt.
- 1928 - Osamu Shimomura, ann an Kyoto. Ceimigear às an t-Seapan.
- 1983 - Jamala, ann an Cìorgastan. Seinneadair Ucràineach a bhuannaich an Eurovision Song Contest 2016 ann an Stockholm leis an òran aice "1944".
Bàsan[deasaich | deasaich an tùs]
- 1590 - Pàpa Sixtus V, ann an Cathair na Bhatacain. Pàpa bho 1585 gu ruige 1590.
- 1635 - Lope de Vega, bàrd agus sgrìobhadair Spàinnteach.


text:
Geàrr-chunntas sgrìobhte de naidheachdan 11:00m, le clàr-fuaime na chois.
5 Am Faoilleach 2017 Ùraichte aig Ùraichte aig
An t-Aonadh
Thuirt ceannard nan Làbarach an Alba, Kezia Dugdale, gu bheil an Rìoghachd Aonaichte nas cudromaiche do dh'Alba na tha an t-Aonadh Eòrpach. Dh'iarr Ms Dugdale siostam feadaralach dhan Rìoghachd Aonaichte, agus Achd ùr Aonaidh. Thuirt na Tòraidhean an Alba ge-tà, nach eil earbsa aig an luchd-bhòtaidh sna Làbaraich, agus thuirt an SNP nach robh dad as ùr aig Ms Dugdale ri ràdh.
In-imreachas
Tha buidheann thar-phàrtaidh aig Westminster ag ràdh gum bu choir do Riaghaltas na Rìoghachd Aonaichte barrachd smachd air in-imreachas a thoirt do dh'Alba, agus do phàirtean eile de Bhreatainn. Tha a' bhuidheann a' moladh dhan Riaghaltas sùil a thoirt air an t-siostam a th' ann an Canada.
Bàs san Ospadal
Tha am Pàrtaidh Làbarach an Alba ag ràdh gun do chaochaill cha mhòr 700 duine san ospadal 's iad a' feitheamh ri faighinn dhachaigh thairis air 19 mìosan. Chaidh am fiosrachadh iarraidh fo riaghailtean saorsa-fiosrachaidh. Thuirt Riaghaltas na h-Alba gu bheil iad air £30m a chur an dàrna taobh airson dèiligeadh ri leithid de dhàil.
Cumhachd Ath-nuadhachail
Tha an Caidreachas Uaine a' cumail a-mach gun tèid 95% nas lugha de dh'airgead a chosg air pròiseactan cumhachd ath-nuadhachail ann am Breatainn air an ath-thrì bliadhna. Tha a' bhuidheann, a tha a' tagradh às leth na h-àrainneachd, ag ràdh gu bheil cùisean fiù 's nas miosa na bha iad an dùil, an dèidh sùil a thoirt air planaichean bun-structair an Riaghaltais.
Sìona
Thuirt an Riaghaltas ann an Sìona gum bi iad a' cruthachadh còrr is 13,000,000 cosnadh air an ath-chòig bliadhna ann an cumhachd ath-nuadhachail. Tha cabhag air Sìona gu connadh nas glaine leis a' chron a tha stèiseannan cumhachd guail a' dèanamh air an àrainneachd aca.
Ciseorn
Chaidh cùmhnant a thoirt seachad airson luach £500,000 de leasachadh aig Gàradh Chiseoirn air taobh siar Rois. Thèid sgrùdadh a dhèanamh air an doca thioram, a tha am measg an fheadhainn as motha san Roinn Eòrpa, ach nach deach a chleachdadh ann an còrr is 20 bliadhna. Tha dòchas ann gum faigh an gàradh obair a' cur chlàran-ola às a chèile.